1. **ಕೃಷಿ ಉತ್ಪನ್ನಗಳ ಸಂಸ್ಕರಣೆ :**

**ಕೃಷಿ ಉತ್ಪನ್ನಗಳ ಸಂಸ್ಕರಣೆ ಯೋಜನೆಯ ಪ್ರಮುಖ ಉದ್ದೇಶವು ಗ್ರಾಮೀಣ ಪ್ರದೇಶಗಳಲ್ಲಿ ರೈತರು ಬೆಳೆಯುವ ಕೃಷಿ ಉತ್ಪನ್ನಗಳನ್ನು ಉತ್ತಮ ಸಂಸ್ಕರಣೆಗೆ ಒಳಪಡಿಸಿ ಗುಣಮಟ್ಟದ ಉತ್ಪನ್ನಗಳನ್ನು ರೈತರಿಗೆ ಹಾಗೂ ಬಳಕೆದಾರರಿಗೆ ಒದಗಿಸುವುದಾಗಿದೆ. ಉತ್ತಮ ಗುಣಮಟ್ಟದ ಹಾಗೂ ಸಂಸ್ಕರಿಸಿದ ಉತ್ಪನ್ನಗಳು ರೈತರಿಗೆ ಹೆಚ್ಚಿನ ಬೆಲೆಯನ್ನೂ ಸಹ ಒದಗಿಸಿಕೊಡುವುದರಿಂದ ಅವರ ಆರ್ಥಿಕ ಸಂಕಷ್ಟಗಳು ಕಡಿಮೆಯಾಗುತ್ತದೆ. ಸದರಿ ಯೋಜನೆಯಡಿ ಕೃಷಿ ಸಂಸ್ಕರಣಾ ಘಟಕಗಳು, ಸಣ್ಣ ಯಂತ್ರ ಚಾಲಿತ ಎಣ್ಣೆಗಾಣ ಘಟಕಗಳು ಹಾಗೂ ಟಾರ್ಪಲೀನ್ ವಿತರಣೆಗೆ ಪ್ರಾಮುಖ್ಯತೆಯನ್ನು ನೀಡಲಾಗಿದೆ.**

ಕಟಾವಿನ ನಂತರ ಕೃಷಿ ಉತ್ಪನ್ನಗಳನ್ನು ಮಳೆ, ಗಾಳಿ ಹಾಗೂ ಇತರೆ ಹವಾಮಾನ ವೈಪರೀತ್ಯಗಳಿಂದ ಸಂರಕ್ಷಿಸಿ ಉತ್ತಮ ಗುಣಮಟ್ಟವನ್ನು ಕಾಯ್ದುಕೊಳ್ಳಲು, 05 ಪದರಗಳುಳ್ಳ 250 GSM, ಕಪ್ಪು ಬಣ್ಣದ HDPE tarpaulins confirming IS 7903/2017 (Type-II)8X6 mtr. ಅಳತೆಯ ಟಾರ್ಪಲೀನ್ ಗಳನ್ನು ವಿತರಿಸಲು ರಾಜ್ಯವಲಯ ಕೃಷಿ ಉತ್ಪನ್ನಗಳ ಸಂಸ್ಕರಣಾ ಯೋಜನೆ (ಲೆ.ಶೀ.2401-00-103-0-15) ಮತ್ತು ರಾಷ್ಟ್ರೀಯ ಕೃಷಿ ವಿಕಾಸ ಯೋಜನೆ (RKVY) (ಲೆ.ಶೀ.2401-00-800-1-57) ಗಳಡಿ ಒದಗಿಸಿರುವ ಅನುದಾನಕ್ಕೆ ಅನುಗುಣವಾಗಿ ಕ್ರಿಯಾ ಯೋಜನೆ ನೀಡಲಾಗುವುದು.

 ಕೃಷಿ **ಸಂಸ್ಕರಣಾ** ಘಟಕಗಗಳಿಗೆ ಸಾಮಾನ್ಯ ರೈತರಿಗೆ ಶೇ.50 ರಷ್ಟು ಹಾಗೂ ಪರಿಶಿಷ್ಟ ಜಾತಿ / ಪಂಗಡದ ರೈತರಿಗೆ ಶೇ.90 ರಷ್ಟು ಮತ್ತು **ಸಣ್ಣ ಯಂತ್ರ ಚಾಲಿತ ಎಣ್ಣೆಗಾಣ ಘಟಕಗಳಿಗೆ ಸಾಮಾನ್ಯ ರೈತರಿಗೆ ಶೇ..75 ಕ್ಕೆ ಮೀರದಂತೆ ಹಾಗೂ ಪರಿಶಿಷ್ಟ ಜಾತಿ / ಪಂಗಡದ ರೈತರಿಗೆ ಶೇ.90 ರಷ್ಟು ಸಹಾಯಧನವನ್ನು ಗರಿಷ್ಟ ರೂ.1.00 ಲಕ್ಷದವರೆಗೆ ಮಿತಿಗೊಳಿಸಿ ನೀಡಬಹುದಾಗಿದೆ.**

ಟಾರ್ಪಲೀನ್ ಗಳ ವಿತರಣೆಗೆ ರಾಜ್ಯವಲಯದಡಿ ಸಾಮಾನ್ಯ ರೈತರಿಗೆ ಶೇ.50 ರಷ್ಟು ಹಾಗೂ ಪರಿಶಿಷ್ಟ ಜಾತಿ /ಪಂಗಡದ ರೈತರಿಗೆ ಶೇ.90 ರಷ್ಟು ಸಹಾಯಧನವನ್ನು ನೀಡಬಹುದಾಗಿದೆ ಮತ್ತು ರಾಷ್ಟ್ರೀಯ ಕೃಷಿ ವಿಕಾಸ ಯೋಜನೆ (RKVY) ಯಡಿ ಎಲ್ಲಾ ವರ್ಗದ ರೈತರಿಗೆ ಶೇ.50 ರಷ್ಟು ಸಹಾಯಧನವನ್ನು ಭರಿಸಲು ಅವಕಾಶವಿದ್ದು, ಪರಿಶಿಷ್ಟ ಜಾತಿ / ಪಂಗಡದ ರೈತರಿಗೆ ಉಳಿಕೆ ಶೇ.40 ರ ಸಹಾಯಧನವನ್ನು ರಾಜ್ಯವಲಯದಡಿ ಪೂರಕ ಅನುದಾನವನ್ನಾಗಿ ಭರಿಸುವುದು.

1. **ಯೋಜನೆಗಳ ಅನುಷ್ಠಾನದಲ್ಲಿ ಪಾಲಿಸಬೇಕಾದ ಮಾರ್ಗಸೂಚಿ :**
2. 2021-22 ನೇ ಸಾಲಿನಲ್ಲಿ, ನಿಯಮಾನುಸಾರ ಕ್ರಮಬದ್ಧವಾಗಿ ಸ್ವೀಕರಿಸಿದ (ಬಾಕಿ)ಅರ್ಜಿಗಳಿಗೆ ಮೊದಲು ಜ್ಯೇಷ್ಠತೆ ಆಧಾರದ ಮೇಲೆ ನಿಯಾಮಾನುಸಾರ ಸಹಾಯಧನ ನೀಡುವುದು.
3. **ದಿ. 01.04.2022 ರ ನಂತರ ಪಡೆದ ಸವಲತ್ತು/ಉಪಕರಣಗಳಿಗೆ ಮಾತ್ರ ಸಹಾಯಧನವನ್ನು ನೀಡುವುದು.**
4. ಕೃಷಿ ಯಾಂತ್ರೀಕರಣ ಮತ್ತು ಸಂಸ್ಕರಣೆಯ ಸಹಾಯಧನ ಕಾರ್ಯಕ್ರಮದಡಿ ಒದಗಿಸಬಹುದಾದ ವಿವಿಧ ಮಾದರಿಯ ಕೃಷಿ ಯಂತ್ರೋಪಕರಣ, **ಕೃಷಿ** ಸಂಸ್ಕರಣಾ ಘಟಕಗಳ ಮತ್ತು ಟಾರ್ಪಾಲೀನ್ ವಿವರಗಳುಳ್ಳ ಸರಬರಾಜುದಾರರ ಎಂಪ್ಯಾನೆಲ್ ಪಟ್ಟಿ ಹಾಗು ಸಹಾಯಧನದ ವಿವರಗಳನ್ನು ಕೇಂದ್ರ ಕಛೇರಿಯಿಂದ ಅನುಮೋದನೆಗೊಂಡಿರುವ ಸಂಸ್ಥೆಗಳಿಂದ ಪಡೆದ ಕೃಷಿ ಯಂತ್ರೋಪಕರಣಗಳ / ಕೃಷಿ ಸಂಸ್ಕರಣಾ ಘಟಕಗಳ ಮಾದರಿಗಳು ಮಾತ್ರ ಸಹಾಯಧನ ಪಡೆಯಲು ಅರ್ಹವಾಗಿರುತ್ತವೆ.
5. ಮುಂದೆ ನೀಡಲಾಗುವ ಎಂಪ್ಯಾನೆಲ್ ಪಟ್ಟಿಯಲ್ಲಿನ ಕೇಂದ್ರ ಮತ್ತು ರಾಜ್ಯ ವಲಯ ಯೋಜನೆಗಳಡಿ ಭರಿಸಬೇಕಾದ ಸಹಾಯಧನದಂತೆ ವಿವಿಧ ಲೆಕ್ಕ ಶೀರ್ಷಿಕೆಗಳಡಿ ವೆಚ್ಚ ಭರಿಸುವುದು.
6. ರೈತರು ಇಚ್ಚಿಸುವ ಕೃಷಿ ಯಂತ್ರೋಪಕರಣಗಳು / ಕೃಷಿ ಸಂಸ್ಕರಣಾ ಘಟಕಗಳನ್ನು ಕೇಂದ್ರ ಕಚೇರಿಯಿಂದ ಅರ್ಹಗೊಂಡ **ಸಂಸ್ಥೆಗಳಿಂದ** ಪ್ರಚಲಿತವಿರುವ ಮಾರುಕಟ್ಟೆ ದರ / ಅನುಕೂಲಕರ ದರದಲ್ಲಿ ಚೌಕಾಸಿ ಮಾಡಿ ಸವಲತ್ತನ್ನು ಪಡೆಯಲು ಸಂಪೂರ್ಣವಾಗಿ ಸ್ವತಂತ್ರರಿರುತ್ತಾರೆ.
7. ಕೃಷಿ ಯಂತ್ರೋಪಕರಣಗಳ / ಕೃಷಿ ಸಂಸ್ಕರಣಾ ಘಟಕಗಳ ತಯಾರಿಕಾ ನ್ಯೂನತೆಗಳೇನಾದರೂ ಬಂದಲ್ಲಿ ರೈತರು ಸಂಬಂಧಿಸಿದ ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳಿಗೆ/ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರುಗಳನ್ನು ಸಂಪರ್ಕಿಸಿ ದೂರನ್ನು ನೀಡಬಹುದು.
8. ಒಂದು ಉಪಕರಣವನ್ನು ಸಹಾಯಧನದಡಿ ಪಡೆದ ನಂತರ ಅದೇ ಉಪಕರಣವನ್ನು, **ಮುಂದಿನ** ಏಳು ವರ್ಷಗಳವರೆಗೆ **ಸಹಾಯಧನದಡಿ ಪಡೆಯಲು ಅವಕಾಶವಿರುವುದಿಲ್ಲ.**
9. ಪ್ರತಿಯೊಬ್ಬ ರೈತನಿಗೆ ಆಯಾ ಆರ್ಥಿಕ ವರ್ಷದಲ್ಲಿ ಒಂದಕ್ಕಿಂತ ಹೆಚ್ಚಿನ ವಿವಿಧ ರೀತಿಯ ಬೇರೆ ಬೇರೆ ಸವಲತ್ತುಗಳನ್ನು/ಉಪಕರಣಗಳನ್ನು ಅನುದಾನ ಲಭ್ಯತೆ ಆಧಾರದ ಮೇಲೆ ಗರಿಷ್ಟ ರೂ.1.00 ಲಕ್ಷ ಸಹಾಯಧನ ಮಿತಿಗೊಳಿಸಿ ವಿತರಿಸುವುದು.
10. ನೀಡುವ ಕಾರ್ಯಕ್ರಮದಲ್ಲಿ ಮಹಿಳಾ (ಶೇ.33 ರಷ್ಟು) ಮತ್ತು ಅಲ್ಪ ಸಂಖ್ಯಾತರ (ಶೇ.15 ರಷ್ಟು) ಫಲಾನುಭವಿಗಳಿಗೆ ಸಹಾಯಧನ ಒದಗಿಸಲು ಆದ್ಯತೆ ಮೇರೆಗೆ ಪರಿಗಣಿಸುವುದು.
11. ಭಾರತ ಸರ್ಕಾರವು ಕಾಲ ಕಾಲಕ್ಕೆ ಪರಿಷ್ಕರಿಸಿದ ತಯಾರಿಕ ಸಂಸ್ಥೆವಾರು ಟ್ರ್ಯಾಕ್ಟರ್, ಪವರ್ ಟಿಲ್ಲರ್ ಮತ್ತು ಕಂಬೈನ್ಡ್ ಹಾರ್ವೆಸ್ಟರ್‌ಗಳ ಮಾದರಿಗಳಿಗೆ ಮಾತ್ರ ಸಹಾಯಧನವನ್ನು ಒದಗಿಸುವುದು. ಸದರಿ ಅನುಮೋದಿಸಿದ ಪಟ್ಟಿಯ ಮಾಹಿತಿಯನ್ನು https://farmer.gov.in ಪೋರ್ಟಲ್ ನಲ್ಲಿ ಅಪ್ಲೋಡ್ ಮಾಡಲಾಗುತ್ತದೆ. ಅದರಂತೆ 2022-23 ನೇ ಸಾಲಿಗೆ ಕೃಷಿ ಯಾಂತ್ರೀಕರಣ ಸಹಾಯಧನ ಕಾರ್ಯಕ್ರಮದಡಿ ಹಾಗು ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಟ್ರ್ಯಾಕ್ಟರ್, ಪವರ್ ಟಿಲ್ಲರ್ ಮತ್ತು ಕಂಬೈನ್ಡ್ ಹಾರ್ವೆಸ್ಟರ್‌ಗಳನ್ನು ಪೂರೈಸುವಾಗ ಭಾರತ ಸರ್ಕಾರದ ಇತ್ತೀಚಿನ ಅನುಮೋದಿತ ಪಟ್ಟಿ ಮತ್ತು ಇಲಾಖೆಯ ಎಂಪ್ಯಾನೆಲ್ ಪಟ್ಟಿಯಲ್ಲಿ ಅನುಮೋದನೆಗೊಂಡಿರುವ ಯಂತ್ರೋಪಕರಣಗಳ ಮಾದರಿಗಳು ಭಾರತ ಸರ್ಕಾರದ ಇತ್ತೀಚಿನ ಅನುಮೋದಿತ ಪಟ್ಟಿಯಲ್ಲಿ ಇದೆಯೇ ಇಲ್ಲವೇ ಎಂಬುದನ್ನು ಖಾತ್ರಿಪಡಿಸಿಕೊಂಡು ಅರ್ಹವಿರುವ ಮಾದರಿಗಳನ್ನು ಮಾತ್ರ ಸರಬರಾಜು ಪಡೆಯುವುದು. ಒಂದು ವೇಳೆ ಭಾರತ ಸರ್ಕಾರದ ಅನುಮೋದಿತ ಪಟ್ಟಿಯಲ್ಲಿದ್ದು, ಇಲಾಖೆಯ ದರಪಟ್ಟಿಯಲ್ಲಿ ಇಲ್ಲದಿದ್ದರೆ ಅಥವಾ ಇಲಾಖೆಯ ದರಪಟ್ಟಿಯಲ್ಲಿದ್ದು, ಭಾರತ ಸರ್ಕಾರದ ಅನುಮೋದಿತ ಪಟ್ಟಿಯಲ್ಲಿರದಿದ್ದರೆ ಅಂತಹ ಮಾದರಿಗಳಿಗೆ ಸಹಾಯಧನ ಒದಗಿಸಲು ಅವಕಾಶವಿರುವುದಿಲ್ಲ.
12. RKVY ಯೋಜನೆಯಡಿ ವಿತರಿಸುವ ಟಾರ್ಪಲೀನ್ ಗಳನ್ನು ಕಡ್ಡಾಯವಾಗಿ ಕೆ-ಕಿಸಾನ್ ಮೊಬೈಲ್ ಆಪ್ ನಲ್ಲಿ ಅಪ್ಲೋಡ್ ಮಾಡುವುದರೊಂದಿಗೆ GEO Tagging ಸಹ ಮಾಡುವುದು.
13. ಕೃಷಿ ಯಂತ್ರೋಪಕರಣಗಳ ಗುಣ ವೈಶಿಷ್ಟತೆ ಬಗ್ಗೆ ಪರೀಕ್ಷಿಸಲು ಹಾಗು ರೈತರಿಂದ ಅಹವಾಲು ಬಂದಲ್ಲಿ ಯಂತ್ರೋಪಕರಣಗಳನ್ನು ಭಾರತ ಸರ್ಕಾರದ ಅನುಮೋದಿತ ಪರೀಕ್ಷಾ ಕೇಂದ್ರಗಳಿಗೆ ಪರೀಕ್ಷೆಗಾಗಿ ಕಳುಹಿಸಲು ಕ್ರಮ ವಹಿಸುವುದು. ಪರೀಕ್ಷೆ ಕೇಂದ್ರಗಳ ವಿವರಗಳನ್ನು ಭಾರತ ಸರ್ಕಾರದ ವೆಬ್ ಸೈಟ್ https://farmer.gov.in ಪೋರ್ಟಲ್ ನಲ್ಲಿ ಪಡೆಯಬಹುದಾಗಿದೆ.
14. ಪ್ರತಿ ಮಾಹೆಯ ಅಂತ್ಯಕ್ಕೆ ವಿವಿಧ ಯೋಜನೆ / ಲೆಕ್ಕ ಶೀರ್ಷಿಕೆಗಳಡಿ ಸಾಧಿಸಿರುವ ಭೌತಿಕ ಮತ್ತು ಆರ್ಥಿಕ ಪ್ರಗತಿ ವರದಿಯನ್ನು ವಿವಿಧ ಲೆಕ್ಕ ಶೀರ್ಷಿಕೆಗಳಡಿ ಪ್ರತ್ಯೇಕವಾಗಿ ಪ್ರತಿ ತಿಂಗಳು ನಿಗಧಿತ ನಮೂನೆಯಲ್ಲಿ Google Spread Sheet ನಲ್ಲಿ ಅಪ್ಲೋಡ್ ಮಾಡುವುದು.
15. ವಿವಿಧ ಕೃಷಿ ಯಾಂತ್ರೀಕರಣ ಮತ್ತು ಸೂಕ್ಷ್ಮ ನೀರಾವರಿ ಯೋಜನೆಗಳಡಿಯಲ್ಲಿ ವಿತರಿಸಿದ ಘಟಕಗಳನ್ನು **ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳು ಶೇ. 100 ರಷ್ಟು, ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರು ಕನಿಷ್ಟ ಶೇ.20 ರಷ್ಟನ್ನು, ವಿಭಾಗಗಳ ಉಪ ಕೃಷಿ ನಿರ್ದೇಶಕರು ತಮ್ಮ ವ್ಯಾಪ್ತಿಯಲ್ಲಿನ ಕನಿಷ್ಟ ಶೇ.5 ರಷ್ಟು ಮತ್ತು ಜಿಲ್ಲೆಯ ಜಂಟಿ ಕೃಷಿ ನಿರ್ದೇಶಕರು ವ್ಯಾಪ್ತಿಯಲ್ಲಿನ ಕನಿಷ್ಟ ಶೇ.3 ರಷ್ಟು** ಪರಿಶೀಲನೆಯನ್ನು
**ಕೆ-ಕಿಸಾನ್ ಮೊಬೈಲ್ ಆಪ್ ನಲ್ಲಿ** ಕಡ್ಡಾಯವಾಗಿ ಅಪ್ಲೋಡ್ ಮಾಡುವುದು.
16. ವರ್ಷಾಂತ್ಯಕ್ಕೆ ಪ್ರಗತಿ ವರದಿಗಳೊಂದಿಗೆ ತಾಳೆಯಾಗುವ ಉಪಯೋಗಿತ ಪತ್ರಗಳನ್ನು ಪ್ರಗತಿ ವರದಿಯೊಂದಿಗೆ ಸಲ್ಲಿಸುವುದು.
17. FRUITS ತಂತ್ರಾಂಶದಲ್ಲಿ ನೊಂದಾಯಿಸಿಕೊಂಡ ಹಾಗೂ ಕೆ-ಕಿಸಾನ್ ಮೂಲಕ ಅರ್ಜಿ ಸಲ್ಲಿಸುವ ರೈತರು ಮಾತ್ರ ಸವಲತ್ತುಗಳನ್ನು ಪಡೆಯಲು ಅರ್ಹರಾಗಿರುತ್ತಾರೆ.
18. **Farm Machinery Banks & High Tech, High Productive Equipment Hub** ಗಳ ಅನುಷ್ಠಾನವನ್ನು ಇಲಾಖೆಯಿಂದ ಕಾಲಕಾಲಕ್ಕೆ ಒದಗಿಸಲಾಗುವ ಮಾರ್ಗಸೂಚಿಗಳನ್ವಯ ಅನುಷ್ಠಾನಗೊಳಿಸುವುದು.
19. ರೈತರಿಗೆ ಸಣ್ಣ ಯಂತ್ರಚಾಲಿತ ಎಣ್ಣೆ ಗಾಣಗಳನ್ನು ವಿತರಿಸುವುದರ ಜೊತೆಗೆ ಪರಿಶುದ್ಧ ಹಾಗೂ ಆರೋಗ್ಯ ಪೂರ್ಣ ಎಣ್ಣೆಯನ್ನು ಉತ್ಪಾದನೆ ಮಾಡಲು ಸಹಕರಿಸುವುದು. ಈ ಪರಿಶುದ್ಧ ಎಣ್ಣೆ/ ಉತ್ಪಾದನೆಗೆ KOF (Karnataka Co-Operative Oilseeds Growers Federation Limited) ಮತ್ತು ಇ-ಮಾರ್ಕೆಟಿಂಗ್ ಮೂಲಕ ಮಾರುಕಟ್ಟೆ ವ್ಯವಸ್ಥೆ ಕಲ್ಪಿಸಲು ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರು ಕ್ರಮವಹಿಸುವುದು.

# ಕೇಂದ್ರ ಪುರಸ್ಕೃತ ಕೃಷಿ ಯಾಂತ್ರೀಕರಣ ಉಪ ಅಭಿಯಾನ(SMAM) ಯೋಜನೆಯಡಿ ಕೃಷಿ ಯಂತ್ರೋಪಕರಣಗಳ ಬ್ಯಾಂಕ್ ಗಳನ್ನು ಅನುಷ್ಠಾನಗೊಳಿಸಲು ಮಾರ್ಗಸೂಚಿ

1. ಕೇಂದ್ರ ಪುರಸ್ಕೃತ ಕೃಷಿ ಯಾಂತ್ರೀಕರಣ ಉಪ ಅಭಿಯಾನ(SMAM) ಯೋಜನೆಯಡಿ ಕಡಿಮೆ ಮಟ್ಟದ ಯಾಂತ್ರೀಕರಣಗೊಂಡಿರುವ ಆಯ್ದ ಗ್ರಾಮಗಳಲ್ಲಿ ಕೃಷಿ ಯಂತ್ರೋಪಕರಣಗಳ ಮತ್ತು ಕೃಷಿ ಸಂಸ್ಕರಣಾ ಘಟಕಗಳ ಬ್ಯಾಂಕ್ ಗಳನ್ನು ಅನುಷ್ಠಾನಗೊಳಿಸಲಾಗುತ್ತಿದೆ.
2. ಸದರಿ ಘಟಕದಡಿ ಪ್ರತಿ ಕೇಂದ್ರಕ್ಕೆ ರೂ.10.00 ಲಕ್ಷಗಳ ಗರಿಷ್ಠ ರೂ.8.00 ಲಕ್ಷ ಸಹಾಯಧನ ನೀಡಬಹುದಾಗಿದೆ.
3. ಕಡಿಮೆ ಯಾಂತ್ರೀಕೃತ ಶಕ್ತಿ ಲಭ್ಯತೆ ಇರುವಂತಹ ಗ್ರಾಮಗಳನ್ನು ಆಯ್ಕೆ ಮಾಡುವುದು.
4. ಆಯಾ ಗ್ರಾಮಗಳಲ್ಲಿರುವ ನೋಂದಾಯಿತ ರೈತ ಸಹಕಾರಿ ಸೊಸೈಟಿಗಳು (Cooperative Societies of farmers), ನೋಂದಾಯಿತ ರೈತರ ಸೊಸೈಟಿಗಳು (Registered Farmer Societies), ರೈತ ಉತ್ಪಾಧಕ ಸಂಸ್ಥೆಗಳು (FPO), ಪಂಚಾಯತ್ ಗಳಿಂದ ಅರ್ಜಿ ಅಹ್ವಾನಿಸುವುದು.
5. ಒಂದೇ ಗ್ರಾಮದಲ್ಲಿ ಒಂದಕ್ಕಿಂತ ಹೆಚ್ಚು ಅರ್ಜಿ ಬಂದಲ್ಲಿ, ಅನುಭವ, ಹಣಕಾಸಿನ ಸದೃಡತೆ ಮತ್ತು ಗುಂಪಿನ ಸದಸ್ಯರುಗಳ ಆಧಾರದ ಮೇಲೆ ಆಯ್ಕೆ ಮಾಡುವುದು.
6. ಆಯ್ಕೆಯಾದ ಸಂಸ್ಥೆಗೆ ಸ್ಥಳೀಯವಾಗಿ ಅವಶ್ಯವಿರುವ ಯಂತ್ರೋಪರಣಗಳಿಗೆ ಅನುಗುಣವಾಗಿ ಗರಿಷ್ಟ ರೂ.10.00 ಲಕ್ಷ ಮೌಲ್ಯದ ಯಂತ್ರೋಪಕರಣಗಳಿಗೆ (ಟ್ರ್ಯಾಕ್ಟರ್ ನೊಂದಿಗೆ ಕನಿಷ್ಠ ಮೂರು ಉಪಕರಣಗಳನ್ನು ಅಂದರೆ ಪ್ರಾಥಮಿಕ ಭೂ ಉಳುಮೆ, ದ್ವಿತೀಯ ಹಂತದ ಭೂ ಉಳುಮೆ ಮತ್ತು ಬಿತ್ತನೆ ಉಪಕರಣಗಳನ್ನು ಒಳಗೊಂಡಂತೆ) ಒಂದು ಪ್ರಾಯೋಜನೆ ಸಲ್ಲಿಸಲು ಸೂಚಿಸುವುದು.
7. ಆ ಭಾಗದ ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳು ಹಾಗೂ ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರು ಪ್ರಾಯೋಜನೆಯನ್ನು ಪರಿಶೀಲಿಸುವುದು. ಅಗತ್ಯವಿದ್ದಲ್ಲಿ ಮಾರ್ಪಾಡುಗಳನ್ನು ಮಾಡಲು ತಿಳಿಸುವುದು. ನಂತರ ಪ್ರಾಯೋಜನೆಯನ್ನು ಅನುಮೋದಿಸುವುದು.
8. ಅನುಮೋದಿತ ಪ್ರಾಯೋಜನೆಯಲ್ಲಿರುವ ಉಪಕರಣಗಳನ್ನು ದಾಸ್ತಾನೀಕರಿಸಲು ಸೂಚಿಸುವುದು.
9. ಇಲಾಖಾ ಅನುಮೋದಿತ ಪಟ್ಟಿಯಲ್ಲಿರುವ ಉಪಕರಣಗಳ ದರಕ್ಕನುಗುಣವಾಗಿ (ಕನಿಷ್ಟ ದರಕ್ಕೆ ನಿಗದಿಪಡಿಸಿದ ಸಹಾಯಧನವನ್ನು ಪರಿಗಣಿಸದೆ) ಪ್ರತಿ ಘಟಕಕ್ಕೆ/ಉಪಕರಣಕ್ಕೆ ಶೇ.80 ರ ಸಹಾಯಧನವನ್ನು ಇಲಾಖಾ ಮಾರ್ಗಸೂಚಿಯಂತೆ ನೀಡುವುದು.
10. ಪ್ರತಿ ಕೇಂದ್ರಕ್ಕೆ ಶೇ.80 ರವರಗೆ ಗರಿಷ್ಠ ರೂ.8.00 ಲಕ್ಷ ಸಹಾಯಧನವನ್ನು ಒದಗಿಸುವುದು.
11. ಸ್ಥಾಪಿಸಿದ ಕೇಂದ್ರಗಳಲ್ಲಿರುವ ಉಪಕರಣಗಳನ್ನು ಸದಸ್ಯ ರೈತರಿಗೆ ನಿಗದಿಪಡಿಸಿದ ಬಾಡಿಗೆ ಆಧಾರದ ಮೇಲೆ ಯಂತ್ರೋಪಕರಣಗಳನ್ನುಒದಗಿಸುವುದು.
12. ಗುಂಪುಗಳು ಶೇ.20 ಹಣವನ್ನು ಸಂಬಂಧಿತ ಅನುಮೋದಿತ ಸಂಸ್ಥೆಗಳಿಗೆ ಪಾವತಿಸಿ ನಂತರ ಸರ್ಕಾರದ ವಂತಿಕೆಯನ್ನು ಪಾವತಿ ಮಾಡುವುದು.
13. ರಾಷ್ಟ್ರೀಯ ಗ್ರಾಮೀಣ ಜೀವನೋಪಾಯ ಅಭಿಯಾನದಡಿ ಗ್ರಾಮ ಪಂಚಾಯ್ತಿಗಳಲ್ಲಿ ನೇಮಿಸಿರುವ ಕೃಷಿ ಸಖಿ ಇವರ ಸಹಾಯವನ್ನು ಸಹ ಪಡೆಯುವುದು.
14. ಸಮೀಪದ ಹೋಬಳಿಗಳಲ್ಲಿ ಸ್ಥಾಪಿಸಲಾದ ಕೃಷಿ ಯಂತ್ರೋಪಕರಣಗಳ ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿನ ಉಪಕರಣಗಳು ಹಾಗೂ ಯಂತ್ರೋಪಕರಣಗಳನ್ನು ಬಳಸಿಕೊಂಡು ಅದೇ ಗ್ರಾಮದಲ್ಲಿ ದೊಡ್ಡ ಪ್ರಮಾಣದ ಯಾಂತ್ರೀಕೃತ ಕೃಷಿ ಚಟುವಟಿಕೆಗಳ ಪ್ರಾತ್ಯಕ್ಷಿಕೆಗಳನ್ನು ಕೈಗೊಳ್ಳುವುದು.
15. Farm Machinery Banks ಗಳನ್ನು ಸಹಕಾರ ಸಂಘ ನಿಯಮದಡಿ ನೋಂದಾಯಿಸಿರುವ ರೈತ ಸಹಕಾರಿ ಸೊಸೈಟಿಗಳು (Cooperative Societies of farmers) ನೋಂದಾಯಿತ ರೈತರ ಸೊಸೈಟಿಗಳು (Registered Farmer Societies), ರೈತ ಉತ್ಪಾದಕ ಸಂಸ್ಥೆಗಳಿಗೆ (FPO) ಹಾಗೂ ಸಂಘ ಸಂಸ್ಥೆಗಳಗೆ ನೀಡುವುದು.
16. ಸದರಿ ಸಂಘ ಸಂಸ್ಥೆಗಳಲ್ಲಿ ಸಹಕಾರ ಸಂಘದ ನಿಯಮದಡಿ ಸರ್ಕಾರದ ನಿಯಮಾನುಸಾರ ಪ.ಜಾ./ಪ.ಪಂ/ಹಿಂದುಳಿದ ವರ್ಗಗಳಿಗೆ ಪ್ರಾತಿನಿಧ್ಯ ಹೊಂದಿರತಕ್ಕದ್ದು.
17. Farm Machinery Banks ಗಳ ಎಲ್ಲಾ ವ್ಯವಹಾರವು ಸದರಿ ಸಂಘ ಸಂಸ್ಥೆಯ ಬ್ಯಾಂಕ್ ಖಾತೆಯ ಮುಖಾಂತರವೇ ನಿರ್ವಹಿಸಿ ಪ್ರತ್ಯೇಕವಾದ ವಹಿಯಲ್ಲಿ ವ್ಯವಹರಿಸತಕ್ಕದ್ದು.
18. ಪ್ರತಿ ಮೂರು ತಿಂಗಳಿಗೊಮ್ಮೆ ಸದರಿ Farm Machinery Banks ಗಳ ವಹಿವಾಟಿಗೆ ನಿರ್ವಹಿಸುತ್ತಿರುವ ವಹಿಯನ್ನು ಮತ್ತು Farm Machinery Banks ಗಳ ಕಾರ್ಯ ಚಟುವಟಿಕೆಗಳನ್ನು ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರು ಪರಿಶೀಲಿಸುವುದು.
19. ಕಡ್ಡಾಯವಾಗಿ ಟ್ರ್ಯಾಕ್ಟರ್ ಗಳನ್ನು ಸಂಘ ಸಂಸ್ಥೆಯ ಹೆಸರಿಗೆ ನೋಂದಣಿ ಮಾಡಬೇಕು.
20. Farm Machinery Banks ಗಳಲ್ಲಿ ಇರುವ ಉಪಕರಣಗಳ ಮೇಲೆ ಕೃಷಿ ಇಲಾಖೆಯ ಸಹಾಯಧನದಡಿ ಪಡೆದಿರುತ್ತದೆ ಹಾಗೂ ಸಂಘದ ಹೆಸರನ್ನು ಕಡ್ಡಾಯವಾಗಿ ನಮೂದಿಸತಕ್ಕದ್ದು.

# ಕೃಷಿ ಯಾಂತ್ರೀಕರಣ & ಕೃಷಿ ಸಂಸ್ಕರಣೆ ಯೋಜನೆಯಡಿ ಅನುಮೋದಿತಗೊಂಡ ಸಂಸ್ಥೆಗಳು ಸರಬರಾಜು ಮಾಡುವ ಮತ್ತು ಸರಬರಾಜು ನಂತರದ ಸೇವೆಗಳ ಕುರಿತು ಸೂಚನೆಗಳು :

1. ಕೇಂದ್ರ ಕಛೇರಿಯಿಂದ ಅರ್ಹಗೊಂಡ ಸರಬರಾಜುದಾರರು ಕೇಂದ್ರ ಕಚೇರಿಯಿಂದ ಅನುಮೋದಿತ ಸರಬರಾಜುದಾರರ ಬ್ಯಾಂಕ್ ಖಾತೆಗೆ ಮಾತ್ರ ರಿಸಿಪಿಯಂಟ್ ಐ.ಡಿಯನ್ನು ಜೋಡಣೆ ಮಾಡಿಸಿಕೊಳ್ಳುವುದು. ಸಂಸ್ಥೆವಾರು ನೀಡಿದ ಬ್ಯಾಂಕ್ ಖಾತೆಗೆ ರೈತರ ವಂತಿಕೆ ಮತ್ತು ಸಹಾಯಧನವನ್ನು ಪಾವತಿಸಲು ಕ್ರಮಕೈಗೊಳ್ಳುವುದು.
2. RFP ನಲ್ಲಿ ಸೂಚಿಸಿರುವ ಮಾನದಂಡಗಳಿಗೆ ಅನುಗುಣವಾಗಿ ಯಂತ್ರೋಪಕರಣಗಳನ್ನು ಸರಬರಾಜು ಮಾಡುವುದು. ಈ ಬಗ್ಗೆ ಸಂಬಂಧಿಸಿದ ಅಧಿಕಾರಿಗಳು ಸೂಕ್ತ ಕ್ರಮವಹಿಸುವುದು.
3. ಸರಬರಾಜು ಮಾಡಿದ ಯಂತ್ರೋಪಕರಣಗಳ ಮೇಲೆ ದರಕರಾರು ಪಟ್ಟಿಯೊಂದಿಗೆ ನೀಡಿದ ಅನುಬಂಧದಲ್ಲಿನ ಸಂಸ್ಥೆವಾರು ನೀಡಿದ ಯುನಿಕೋಡ್ ಅನ್ನು ಕಡ್ಡಾಯವಾಗಿ ನೀಡುವುದು.
4. ಸಂಬಂಧಪಟ್ಟ ದರ ಕರಾರು ಹೊಂದಿರುವವರು ಜಿಲ್ಲಾ ಅಥವಾ ತಾಲ್ಲೂಕು ಸೇವಾ ಕೇಂದ್ರಗಳ ಮಾಹಿತಿ ಮತ್ತು ದೂರವಾಣಿ ಸಂಖ್ಯೆಯನ್ನು ಸಂಬಂಧಿಸಿದ ತಾಲ್ಲೂಕು ಸ.ಕೃ.ನಿ ಯವರಿಗೆ ಕಡ್ಡಾಯವಾಗಿ ನೀಡುವುದು ಮತ್ತು ರೈತರಿಗೆ ಅವಶ್ಯವಿರುವಾಗ ಮಾಹಿತಿ ನೀಡುವುದು.
5. ಅರ್ಹ ಸಂಸ್ಥೆಗಳು RFP ಯಲ್ಲಿ ನಿಗಧಿಪಡಿಸಿದ Specifications ಅನ್ವಯ ಉಪಕರಣಗಳನ್ನು ಪೂರೈಸತಕ್ಕದ್ದು ಮತ್ತು 12 ತಿಂಗಳ ಅವಧಿಗೆ Warranty ನೀಡುವುದರೊಂದಿಗೆ ಸಂಬಂಧಿಸಿದ ಉಪಕರಣಗಳ ಬಿಡಿಭಾಗಗಳು ತಾಲ್ಲೂಕು ಹಂತದಲ್ಲಿ ದೊರೆಯುವಂತೆ ಕ್ರಮ ಕೈಗೊಳ್ಳವುದು. ರೈತರಿಗೆ ಬಿಡಿಭಾಗಗಳ ಅವಶ್ಯಕತೆ ಇದ್ದರೆ ಅರ್ಹ ಸಂಸ್ಥೆಗಳು ಒಪ್ಪಿದ ಬೆಲೆಗೆ Warranty ನೀಡಿ ಬಿಡಿ ಭಾಗಗಳನ್ನು ಪೂರೈಸತಕ್ಕದ್ದು.
6. ಒಂದು ವೇಳೆ ರೈತರಿಂದ ತಯಾರಿಕ ನ್ಯೂನ್ಯತೆಗಳು / ದೋಷಗಳು ಕಂಡು ಬಂದಿರುವುದಾಗಿ ವರದಿ ನೀಡಿದ್ದಲ್ಲಿ ಸಂಬಂಧಪಟ್ಟ ಸಂಸ್ಥೆಗಳು ಆ defected ಉಪಕರಣವನ್ನು ತೆಗೆದುಕೊಂಡು ಹೋಗಿ ರಿಪೇರಿ ಮಾಡಿಕೊಡುವುದು / ಬದಲಿಸಿ ಬೇರೆ ಉಪಕರಣವನ್ನು ನಿಗಧಿತ ಸ್ಥಳಕ್ಕೆ ನೀಡಬೇಕಾಗಿರುತ್ತದೆ.
7. ಉಪಕರಣಗಳೊಂದಿಗೆ ಉಪಯೋಗಿಸುವ ವಿಧಾನದ ಕೈಪಿಡಿಯನ್ನು (Users manual) ಹಾಗು ಅಳತೆ / Specification ಗಳನ್ನು ಒದಗಿಸಿರುವ ಬಗ್ಗೆ ಮತ್ತು ಉಪಕರಣಗಳ ಪ್ರಾತ್ಯಕ್ಷಿಕೆಯನ್ನು ಏರ್ಪಡಿಸಿರುವ ಬಗ್ಗೆ ಖಾತರಿ ಪಡಿಸಿಕೊಳ್ಳುವುದು.
8. ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರಿಂದ ಕಾರ್ಯಾದೇಶ ಪಡೆದ ಸಂಸ್ಥೆಗಳು **ಹತ್ತು** ದಿನದೊಳಗೆ ಕೃಷಿ ಉಪಕರಣಗಳನ್ನು ಸರಬರಾಜು ಮಾಡುವುದು. ಒಂದು ವೇಳೆ ಕಾರ್ಯಾದೇಶ ಪಡೆದು ಕೃಷಿ ಉಪಕರಣಗಳನ್ನು ಪೂರೈಸಲು ವಿಫಲವಾದ ಪ್ರಕರಣಗಳು **10 ಬಾರಿ** ಪುನರ್ವತನೆಯಾದಲ್ಲಿ, ಅಂತಹ ಸಂಸ್ಥೆಗಳ ವಿರುದ್ದ RFP ಯ ಉಲ್ಲಂಘನೆ ಎಂದು ಪರಿಗಣಿಸಿ ಸೂಕ್ತ ಕ್ರಮ ಕೈಗೊಳ್ಳಲಾಗುವುದು. ಆದ್ದರಿಂದ ಅಂತಹ ಪ್ರಕರಣಗಳು ಜರುಗಿದ್ದಲ್ಲಿ ಕೂಡಲೇ ಕೇಂದ್ರ ಕಛೇರಿಗೆ ಲಿಖಿತವಾಗಿ ಮಾಹಿತಿ ಸಲ್ಲಿಸುವುದು.
9. ಸರಬರಾಜುದಾರರು ಉಪಕರಣ ಸರಬರಾಜು ಮಾಡುವಾಗ ಪ್ರತಿ ಉಪಕರಣಗಳ ಮೇಲೆ
**“2022-23 ಸಾಲಿನಲ್ಲಿ ಕೃಷಿ ಇಲಾಖಾ ಸಹಾಯಧನ ಪಡೆಯಲಾಗಿದೆ”** ಎಂದು ಮುದ್ರಿಸಿರುವುದನ್ನು ಮತ್ತು ಸಂಬಂಧಿಸಿದ ಸಂಸ್ಧೆಗಳ ಹೆಸರು, ಬ್ರಾಂಡ್, ಯೂನಿಕ್ ಕೋಡ್ ಹಾಗೂ Specification ಅಂಶಗಳನ್ನು ಸವಲತ್ತಿನ ಮೇಲೆ ಎಂಬೋಜ್ / ವಿವರಗಳುಳ್ಳ ಪ್ಲೇಟ್‌ಗಳನ್ನು ರಿವೀಟ್ ಮಾಡಿರುವುದನ್ನು ಕಡ್ಡಾಯವಾಗಿ ಖಾತರಿ ಪಡಿಸಿಕೊಂಡು ತದನಂತರ ಸರಬರಾಜು ಮಾಡುವುದು. **ಉಪಕರಣದ ಮಾದರಿ ಮೇಲೆ ರಿವೀಟ್ ಅಥವಾ ಎಂಬೋಸ್ ಮಾಡುವ ಮಾಹಿತಿ.**
10. ಸಂಬಂಧಿಸಿದ ಸಂಸ್ಥೆಯ ಹೆಸರು,
11. ಯೂನಿಕ್ ಕೋಡ್ - EX : Year of Supply /Name of the Firm (in Short)/ Item Name / District / Sl.No.of the Equipment.
12. ಬ್ರಾಂಡ್, ತೂಕ ಹಾಗು ಇತರೆ ಅಂಶಗಳುಳ್ಳ ಮಾಹಿತಿ
13. ಇಂಜಿನ್ / ಮೋಟಾರ್ ಚಾಲಿತ ಕೃಷಿ ಯಂತ್ರೋಪಕರಣ / ಕೃಷಿ ಸಂಸ್ಕರಣಾ ಘಟಕಗಳನ್ನು ಇಂಜಿನ್ / ಮೋಟಾರ್‌ನ್ನು ಹಾಗೂ ಘಟಕವನ್ನು ಪ್ರತ್ಯೇಕವಾಗಿ ಸರಬರಾಜು ಮಾಡುವ ಸಂದರ್ಭಗಳಲ್ಲಿ, ಇಂಜಿನ್ / ಮೋಟಾರ್ ಮೇಲೆ ಕಡ್ಡಾಯವಾಗಿ **ISI** ಗುರುತು ಹೊಂದಿರಬೇಕು.

# ಟಾರ್ಪಲೀನ್ ಗಳ ವಿತರಣೆಗೆ ಸಂಬಂಧಿಸಿದಂತೆ ಪಾಲಿಸಬೇಕಾದ ಅಂಶಗಳು :

1. ರೈತರಿಗೆ ವಿತರಿಸಲು ರೈ.ಸಂ.ಕೇ.ಗಳಿಗೆ ಸರಬರಾಜು ಮಾಡುವ ಟಾರ್ಪಲೀನ್ ಗಳ ಮೇಲೆ ಕಡ್ಡಾಯಾವಾಗಿ “**Provided by Government of Karnataka, and Agriculture Department**” / “ಕರ್ನಾಟಕ ಸರ್ಕಾರ, ಕೃಷಿ ಇಲಾಖೆಯಿಂದ ಒದಗಿಸಲಾಗಿದೆ” ಎಂಬುವುದರ ಜೊತೆಗೆ ತಯಾರಕ ಸಂಸ್ಥೆಯ ಹೆಸರು, ಬ್ಯಾಚ್ ಸಂಖ್ಯೆ ಮತ್ತು BIS ಪರವಾನಿಗೆಯ CM/L ಸಂಖ್ಯೆಯನ್ನು ಕನ್ನಡ ಮತ್ತು ಆಂಗ್ಲ ಭಾಷೆಯಲ್ಲಿ ಟಾರ್ಪಲೀನ್ ನ ಉದ್ದಕ್ಕೆ ಸಮನಾಂತರವಾಗಿ ಲೇಜರ್ ಪ್ರಿಂಟ್ ಅಥವಾ ಅಳಿಸಲಾರದ ಷಾಹಿಯಲ್ಲಿ ಮುದ್ರಿಸಿರುವ ಟಾರ್ಪಲೀನ್ ಗಳನ್ನು ಮಾತ್ರ ರೈತರಿಗೆ ವಿತರಿಸುವುದು.
2. ಸರಬರಾಜಾದ ಟಾರ್ಪಲೀನ್‌ಗಳಿಗೆ ಸರಬರಾಜು ಮಾಡಿದ ನಂತರ **ಆರು**(**06)** ತಿಂಗಳವರೆಗೆ ವಾರಂಟಿಯನ್ನು ನೀಡುವುದು.
3. **ಮೂರು (3)** ವರ್ಷಗಳಿಗೆ ಒಮ್ಮೆ ಮಾತ್ರ ಒರ್ವ ರೈತರಿಗೆ ಒಂದು ಟಾರ್ಪಲೀನ್ ಅನ್ನು ಸಹಾಯಧನದಡಿ ವಿತರಿಸುವುದು.
4. ಟಾರ್ಪಲೀನ್ ಗಳನ್ನು ಸರಬರಾಜು ಮಾಡುವ ಸಂಸ್ಥೆಗಳ BIS ಪರವಾನಿಗೆ ಅವಧಿಯನ್ನು ಪರಿಶೀಲಿಸಿದ ನಂತರವೇ ಟಾರ್ಪಲೀನ್ ಗಳನ್ನು ಪಡೆದು ವಿತರಿಸುವುದು. BIS ಅವಧಿ ಮುಗಿದ ಸಂಸ್ಥೆಗಳ ಟಾರ್ಪಲೀನ್ ಗಳನ್ನು ನವೀಕೃತ ವರದಿ ಬಂದ ನಂತರವಷ್ಟೇ ವಿತರಿಸಲು ಕ್ರಮ ವಹಿಸುವುದು.
5. ಸರಬರಾಜು ಸಂಸ್ಥೆಯು ಡೆಲಿವರಿ ಚಲನ್, ಇ-ವೇ ಬಿಲ್ ಮತ್ತು ಸಹಾಯಧನದ ಬಿಲ್ಲನ್ನು ಕೆ-ಕಿಸಾನ್ ನಲ್ಲಿ ಅಪ್ಲೋಡ್ ಮಾಡುವುದು.

 **ಈ ಮೇಲಿನ ಎಲ್ಲಾ ಅಂಶಗಳನ್ನು ಸಂಸ್ಥೆಗಳು ಉಲ್ಲಂಘಿಸಿದ್ದಲ್ಲಿ, ಅಂತಹ ಸಂಸ್ಥೆಗಳನ್ನು ದರ ಕರಾರು ಪಟ್ಟಿಯಿಂದ ರದ್ದುಪಡಿಸಲು ಕೇಂದ್ರ ಕಚೇರಿಗೆ ಪ್ರಸ್ತಾವನೆ ಸಲ್ಲಿಸುವುದು. ಅಂತಹ ಸಂಸ್ಥೆಗಳ ವಿರುದ್ದ RFP ನಿಯಾಮಾನುಸಾರ ಕ್ರಮ ಕೈಗೊಳ್ಳಲಾಗುವುದು.**

# **ಯೋಜನೆಗಳಡಿ ಸವಲತ್ತುಗಳನ್ನು ಪಡೆಯಲು ಅರ್ಜಿ ಸಲ್ಲಿಕೆ ವಿಧಾನ, ಸಲ್ಲಿಕೆಯಾಗಿರುವ ಅರ್ಜಿಗಳ ಪರಿಶೀಲನೆ ಮತ್ತು ಸಹಾಯಧನ ಮಂಜೂರಾತಿ :**

# a. ಯಂತ್ರೋಪಕರಣಗಳು/ ಘಟಕಗಳ ವಿತರಣೆ:

* + 1. **FRUITS** (Farmers Registration and Unified Beneficiary Information System) Portal ತಂತ್ರಾಂಶದಲ್ಲಿ ನೊಂದಾಯಿತರಾದ ರೈತರು ಮಾತ್ರ ತಾವು ಇಚ್ಚಿಸುವ ಯಂತ್ರೋಪರಕರಣಗಳಿಗೆ ಕೆ-ಕಿಸಾನ್ ತಂತ್ರಾಂಶದಲ್ಲಿ ಅರ್ಜಿ ಸಲ್ಲಿಸಲು ಅರ್ಹರಾಗಿರುತ್ತಾರೆ.
		2. ರೈತರು ತಾವು ಇಚ್ಚಿಸುವ ಯಂತ್ರೋಪಕರಣಗಳಿಗೆ ಕೆ-ಕಿಸಾನ್ ಫೋರ್ಟಲ್‌ನ Citizen Centric login (kkisan.karnataka.gov.in) ಅಥವಾ ಸಂಬಂಧಪಟ್ಟ ರೈತ ಸಂಪರ್ಕ ಕೇಂದ್ರಗಳಲ್ಲಿ ಅರ್ಜಿ ಸಲ್ಲಿಸಬಹುದಾಗಿದೆ.
		3. ರೈತರು ರೈತ ಸಂಪರ್ಕ ಕೇಂದ್ರಗಳಿಗೆ ಅರ್ಜಿ ಸಲ್ಲಿಸಿದ್ದಲ್ಲಿ, ಸಂಬಂಧಪಟ್ಟ ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳು, ರೈತರು ಸಲ್ಲಿಸುವ ಅರ್ಜಿಗಳನ್ನು ಮತ್ತು ಅರ್ಜಿಗಳೊಂದಿಗೆ ಸಲ್ಲಿಸಿರುವ ಈ ಕೆಳಕಂಡ ದಾಖಲಾತಿಗಳನ್ನು ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗÀಳು ಪರಿಶೀಲಿಸುವುದು.
			- ಅರ್ಜಿಯೊಂದಿಗೆ ಪಾಸ್ ಪೋರ್ಟ ಅಳತೆಯ ಪೋಟೋ,
			- ಪಹಣಿ,
			- ಜಾತಿ ಪ್ರಮಾಣ ಪತ್ರ (ಅವಶ್ಯಕತೆಯಿದ್ದಲ್ಲಿ),
			- ಟ್ರ್ಯಾಕ್ಟರ್ RC book (ಅವಶ್ಯಕತೆಯಿದ್ದಲ್ಲಿ),
			- ಬ್ಯಾಂಕ್ ಖಾತೆಯ ವಿವರ,
			- ಸವಲತ್ತನ್ನು ಪಡೆಯಲು ಬ್ಯಾಂಕ್‌ನಿಂದ ಸಾಲ ಪಡೆದಿದ್ದಲ್ಲಿ, ಸಾಲ ಪಡೆದ ಬ್ಯಾಂಕಿನ ವಿವರ,
			- ರೈತರಿಂದ ರೂ.20/-ರ ಛಾಪಾ ಕಾಗದದ ಮೇಲೆ ಪಡೆದ ಸವಲತ್ತನ್ನು ದುರುಪಯೋಗಪಡಿಸಿಕೊಳ್ಳುವುದಿಲ್ಲವೆಂದು ಹಾಗೂ ಪರಬಾರೆ ಮಾಡುವುದಿಲ್ಲವೆಂದು ಘೋಷಣಾ ಪತ್ರ,
			- ಜಂಟಿ ಖಾತೆಯಿದ್ದಲ್ಲಿ ವಾರಸುದಾರರ ವಂಶವೃಕ್ಷ ಮತ್ತು ನಿರಕ್ಷೇಪಣಾ ಪತ್ರ.
		4. ಅರ್ಜಿ ಸಲ್ಲಿಸಿದ ಎಲ್ಲಾ ರೈತರಿಗೆ ಸ್ವೀಕೃತಿ ಪತ್ರವನ್ನು ನೀಡುವುದು ಹಾಗೂ ಸ್ವೀಕೃತವಾದ ಎಲ್ಲಾ ಅರ್ಜಿಗಳ ವಿವರಗಳನ್ನು ಜೇಷ್ಟತೆಯಲ್ಲಿ ಒಂದು ಪ್ರತ್ಯೇಕ ವಹಿಯಲ್ಲಿ ರೈತ ಸಂಪರ್ಕ ಕೇಂದ್ರದಲ್ಲಿ ದಾಖಲಿಸುವುದು.
		5. ಜೇಷ್ಠತೆ ಆಧಾರದ ಮೇಲೆ ಅರ್ಜಿಗಳನ್ನು ಪರಿಶೀಲಿಸಿ ಅರ್ಜಿಗಳೊಂದಿಗೆ ಸಲ್ಲಿಸಿರುವ ದಾಖಲಾತಿಗಳು ತೃಪ್ತಿಕರವಾಗಿದ್ದಲ್ಲಿ, ಸದರಿ ಅರ್ಜಿಯನ್ನು ಕೆ-ಕಿಸಾನ ಪೋರ್ಟಲ್ ನ RSK Login ID ಯಲ್ಲಿ ಅಪ್ಲೋಡ್ ಮಾಡಿ ಸ.ಕೃ.ನಿ ಲಾಗಿನ್ ಐಡಿಗೆ ರವಾನಿಸುವುದು. ತೃಪ್ತಿಕರವಾಗಿಲ್ಲದ್ದಲ್ಲಿ ಅರ್ಜಿಯನ್ನು ತಿರಸ್ಕರಿಸಿ ಸಂಬಂಧಿಸಿದವರಿಗೆ ಮಾಹಿತಿ ನೀಡುವುದು.
		6. ಸ.ಕೃ.ನಿ ಕಛೇರಿ ಅಧಿಕಾರಿಗಳು ತಮ್ಮ ಲಾಗಿನ್ ಐಡಿಗೆ ರವಾನೆಯಾಗಿರುವ ಅರ್ಜಿಗಳನ್ನು ಪರಿಶೀಲಿಸುವುದು. ಪರಿಶೀಲಿಸಿದ ಅರ್ಜಿಗಳು ತೃಪ್ತಿಕರವಾಗಿದ್ದಲ್ಲಿ ಜೇಷ್ಠತಾ ಆಧಾರದ ಮೇಲೆ ಅರ್ಹಗೊಂಡ ರೈತರಿಂದ ಸದರಿ ಘಟಕಕ್ಕೆ ಇತರೆ ಇಲಾಖೆಗಳಾದ ತೋಟಗಾರಿಕೆ/ರೇಷ್ಮೆ ಇಲಾಖೆಯಿಂದ ಸಹಾಯಧನ ಪಡೆದಿರುವುದಿಲ್ಲವೆಂಬ ದೃsಢೀಕರಣ ಪತ್ರದ ದಾಖಲಾತಿಗಳನ್ನು ಪಡೆದು ಯೋಜನೆವಾರು **ಕ್ರಿಯಾ ಯೋಜನೆ ಅನ್ವಯ** ಕೆ- ಕಿಸಾನ್ ನಲ್ಲಿ **ನೀಡಿದ ಗುರಿಗಳ ಮಿತಿಗೊಳಪಟ್ಟು** (ಯಾವುದೇ ಅನುದಾನ ಬಿಡುಗಡೆಗೆ ಕಾಯದೇ) ರೈತರನ್ನು ಆಯ್ಕೆ ಮಾಡಿ ಸಂಬಂಧಿಸಿದ ರೈತರಿಗೆ ತಮ್ಮ ಭಾಗದ ಮೊತ್ತವನ್ನು (ಪೂರ್ಣ ಮೊತ್ತ/ರೈತರ ವಂತಿಕೆ ಮಾತ್ರ) ಹತ್ತು ದಿನದೊಳಗಾಗಿ ಸಂಬಂಧಿಸಿದ ಸರಬರಾಜುದಾರರ ಬ್ಯಾಂಕ್ ಖಾತೆಗೆ ಜಮಾ ಮಾಡಲು ಸೂಚಿಸುವುದು. **(ಅನುಬಂಧ-1)**
		7. ಆಯ್ಕೆ ಮಾಡಿದ ರೈತರು ತಮ್ಮ ಭಾಗದ ಮೊತ್ತವನ್ನು ತಮ್ಮ ಸ್ವಂತ ಬ್ಯಾಂಕ್ ಖಾತೆಯ ಮುಖಾಂತರ (ಪೂರ್ಣ ಮೊತ್ತ/ರೈತರ ವಂತಿಕೆ ಮಾತ್ರ) ಹತ್ತು ದಿನದೊಳಗಾಗಿ ಸಂಬಂಧಿಸಿದ ಸರಬರಾಜುದಾರರ ಬ್ಯಾಂಕ್ ಖಾತೆಗೆ ಜಮಾ ಮಾಡದಿದ್ದಲ್ಲಿ ಸದರಿಯವರನ್ನು Pending list ನಲ್ಲಿ ಇಟ್ಟು ಮುಂದಿನ ಜೇಷ್ಟತೆ ಹೊಂದಿರುವ ರೈತರನ್ನು ಆಯ್ಕೆ ಮಾಡುವುದು.
		8. ಒಂದು ವೇಳೆ ರೈತರು ಸಲ್ಲಿಸಿರುವ ಅರ್ಜಿಗೆ ಸಂಬಂಧಿಸಿದಂತೆ ಕೆಲವು ಮಾರ್ಪಾಡುಗಳನ್ನು ಕೋರಿದಲ್ಲಿ, ರೈತರ ವಂತಿಕೆ ಪಾವತಿಸಿದ challan entry ಮಾಡುವ ಮುನ್ನ, ಸ.ಕೃ.ನಿ ಲಾಗಿನ್ ಐಡಿಯಲ್ಲಿ ಮಾರ್ಪಾಡುಗಳನ್ನು ಮಾಡಲು ಅವಕಾಶ ಕಲ್ಪಿಸಲಾಗಿರುತ್ತದೆ. ಅದರಂತೆ, ಸಂಬಂಧಿಸಿದ ರೈತರಿಂದ ಒಪ್ಪಿಗೆ ಪತ್ರ ಪಡೆದು **(ಅನುಬಂಧ-2)** ಸೂಕ್ತ ಕ್ರಮಕೈಗೊಳ್ಳುವುದು.
		9. Pending list ನಲ್ಲಿ ಇಟ್ಟಿರುವ ರೈತರು ತಮ್ಮ ಭಾಗದ ಮೊತ್ತವನ್ನು ಪಾವತಿಸಲು ಮುಂದೆ ಬಂದಾಗ ಸದರಿ ರೈತರನ್ನು ಪರಿಗಣಿಸಿ ತಮ್ಮ ಭಾಗದ ಮೊತ್ತವನ್ನು ಪಾವತಿಸಲು ಅನುವು ಮಾಡಿಕೊಡುವುದು.
		10. ಒಂದು ವೇಳೆ SCP/TSP ಯೋಜನೆಗಳಡಿ, ಅನುದಾನ ಕೊರತೆಯಿಂದ, SC/ST ವರ್ಗದ ರೈತರು ಸಾಮಾನ್ಯ ಯೋಜನೆಯಡಿ ಸವಲತ್ತು ಪಡೆಯಲು ಇಚ್ಚಿಸಿದ್ದಲ್ಲಿ, ಸ.ಕೃ.ನಿ ಲಾಗಿನ್ ಐಡಿಯಲ್ಲಿ ಇಂತಹ ರೈತರ ಅರ್ಜಿಯನ್ನು ಸಾಮಾನ್ಯ ಯೋಜನೆಯಡಿ ಪರಿಗಣಿಸಲು ಸೂಕ್ತ ಮಾರ್ಪಾಡುಗಳನ್ನು ಮಾಡಬಹುದಾಗಿರುತ್ತದೆ. ಅದರಂತೆ, ಸಂಬಂಧಿಸಿದ ರೈತರಿಂದ **ಅನುಬಂಧ-3** ರಲ್ಲಿರುವಂತೆ ಒಪ್ಪಿಗೆ ಪತ್ರ ಪಡೆದು, ಸೂಕ್ತ ಕ್ರಮ ಕೈಗೊಳ್ಳುವುದು ಮತ್ತು ಸಾಮಾನ್ಯ ವರ್ಗದವರಿಗೆ ನಿಗಧಿಪಡಿಸಿದ ಶೇ.50 ರಷ್ಟು ಸಹಾಯಧನ ಮಾತ್ರ ಪಾವತಿ ಮಾಡುವುದು.
		11. ತಾಲ್ಲೂಕು ಸ.ಕೃ.ನಿ ಯವರು ರೈತರು ದರ ಕರಾರು ಹೊಂದಿರುವ (Rate Contract holder) ಸಂಸ್ಥೆಯ ಖಾತೆಗೆ ಜಮೆ ಮಾಡಿರುವ ದಾಖಲಾತಿಗಳಾದ ಬ್ಯಾಂಕ್ ಚಲನ್/ಬ್ಯಾಂಕ್ ಪಾಸ್ ಬುಕ್ ಜೆರಾಕ್ಸ್ ಪ್ರತಿಯನ್ನು ಪಡೆದು UTR/Challan ಸಂಖ್ಯೆಯನ್ನು ಕೆ- ಕಿಸಾನ್ ನಲ್ಲಿ ಅಪ್ಲೋಡ್ ಮಾಡಿ ಸಂಬಂಧಿಸಿದ ದರ ಕರಾರು ಹೊಂದಿರುವ ಸಂಸ್ಥೆಗೆ ಸರಬರಾಜು ಆದೇಶವನ್ನು ನೀಡುವುದು. **(ಅನುಬಂಧ-4)**
		12. ಸ.ಕೃ.ನಿ ಅಧಿಕಾರಿಗಳ ನಿಯಾಮಾನುಸಾರ ಯಂತ್ರೋಪಕರಣಗಳು ವಿತರಣೆಯಾಗಿದ್ದರೆ ನಿಯಾಮಾನುಸಾರ ಸರ್ಕಾರದ ಸಹಾಯಧನವನ್ನು ಸರ್ಕಾರದ ಆದೇಶ ಸಂ: ಕೃಇ 100 ಕೃಮಸ 2018, ದಿನಾಂಕ: 04.10.2018 ರನ್ವಯ ರೈತರು ಉಪಕರಣದ ಪೂರ್ಣ ಮೌಲ್ಯವನ್ನು ಪಾವತಿಸಿದ್ದಲ್ಲಿ, ಸಹಾಯಧನವನ್ನು ರೈತರ ಬ್ಯಾಂಕ್ ಖಾತೆಗೆ ಜಮೆ ಮಾಡುವುದು. ಒಂದು ವೇಳೆ ರೈತರು ಬ್ಯಾಂಕ್ ನಿಂದ ಸಾಲ ಪಡೆದು ಉಪಕರಣದ ಪೂರ್ಣ ಮೌಲ್ಯವನ್ನು ದರ ಕರಾರು ಹೊಂದಿರುವ ಸಂಸ್ಥೆಗೆ ಪಾವತಿಸಿದ್ದಲ್ಲಿ, ರೈತರ ಸಾಲದ ಖಾತೆಗೆ ಜಮೆ ಮಾಡುವುದು. ಒಂದು ವೇಳೆ ರೈತರು ತಮ್ಮ ವಂತಿಕೆಯನ್ನು ಮಾತ್ರ ಪಾವತಿಸದಿದ್ದಲ್ಲಿ, ರೈತರು ನೀಡಿರುವ Authorization letter **(ಅನುಬಂಧ-5)** ಆಧಾರದ ಮೇಲೆ ಸಂಬಂಧಪಟ್ಟ ದರ ಕರಾರು ಹೊಂದಿರುವ ಸಂಸ್ಥೆಗಳು (Rate Contract holder Account) ಬ್ಯಾಂಕ್ ಖಾತೆಗೆ ಜಮೆ ಮಾಡುವುದು.
		13. ರೈತರು ದೊಡ್ಡ ಉಪಕರಣಗಳನ್ನು ಪಡೆದಿದ್ದಲ್ಲಿ, ಇಲಾಖೆಯ ಅಧಿಕಾರಿಗಳು ಖುದ್ದಾಗಿ ಸ್ಥಳಕ್ಕೆ / ರೈತರ ತಾಕಿಗೆ ಭೇಟಿ ನೀಡಿ, ಮಹಜರ್ ಮಾಡಿ, ಸದರಿ ಉಪಕರಣಗಳು ಇಲಾಖೆ ನಿಗಧಿಪಡಿಸುವ ತಾಂತ್ರಿಕ ಮಾನದಂಡಗಳಂತೆ ಸರಬರಾಜು ಮಾಡಿರುವ ಬಗ್ಗೆ ಖಚಿತಪಡಿಸಿಕೊಂಡು- ರೈತ, ಉಪಕರಣ, ಇಲಾಖಾ ಅಧಿಕಾರಿಗಳು ಹಾಗೂ ಉಪಕರಣದ **ಯೂನಿಕ್ ಕೋಡ್** **(unique code)** ವಿವರಗಳನ್ನು
		ಕೆ-ಕಿಸಾನ್ ಮೊಬೈಲ್ ಆಪ್ ನಲ್ಲಿ ಅಪ್ಲೋಡ್ ಮಾಡುವುದು. ಟ್ರ್ಯಾಕ್ಟರ್ ಚಾಲಿತ ಉಪಕರಣಗಳಾದಲ್ಲಿ ರೈತರು ಸಹಾಯಕ ಕೃಷಿ ನಿರ್ದೇಶಕರ ಕಛೇರಿಗೆ ನೊಂದಣಿ ಮಾಡಿಸಿದ ದಾಖಲಾತಿ (ಆರ್.ಸಿ ಬುಕ್) ರೈತರಿಂದ ಪಡೆದ ತೃಪ್ತಿಕರ ಪ್ರಮಾಣ ಪತ್ರ, ಸ್ಥಳ ಪರಿಶೀಲನಾ ವರದಿ, ಡೆಲವರಿ ಚಲನ್ (ಅಗತ್ಯವಿರುವೆಡೆ ಚಾಸಿಸ್ ನಂಬರ್ ಮತ್ತು ಎಂಜಿನ್ ನಂಬರ್‌) ನಮೂದಿಸುವುದು ಹಾಗೂ ಬಿಲ್ಲಿನೊಂದಿಗೆ ಸ.ಕೃ.ನಿ ಕಛೇರಿಗೆ ವರದಿ ನೀಡುವುದು.
		14. ಸರಬರಾಜು ಆದೇಶ ಪಡೆದ ಸಂಸ್ಥೆಗಳು ತನ್ನ ಕೆ-ಕಿಸಾನ್ ಲಾಗಿನ್ ನಲ್ಲಿ ಸಂಸ್ಥೆಯ ಡೆಲಿವರಿ ಚಲನ್, ಇ ವೇ ಬಿಲ್ ಮತ್ತು ಸಹಾಯಧನದ ಬಿಲ್ಲನ್ನು ಹಾಗೂ ಫಲಾನುಭವಿ ತೃಪ್ತಿಕರ ಪ್ರಮಾಣ ಪತ್ರವನ್ನು **(ಅನುಬಂಧ-6)** ಕೆ-ಕಿಸಾನ್ ನಲ್ಲಿ ಅಪ್ಲೋಡ್ ಮಾಡುವುದು.
		15. ರೈತ ಸಂಪರ್ಕ ಕೇಂದ್ರದ ಅಧಿಕಾರಿಗಳು ಕೆ-ಕಿಸಾನ್ ಮೊಬೈಲ್ ಆಪ್ ಮೂಲಕ ಕಾರ್ಯಾದೇಶ ಪಡೆದ ಸರಬರಾಜುದಾರರು ಸರಬರಾಜು ಮಾಡಿದ ಸವಲತ್ತನ್ನು ಶೇ. 100 ರಷ್ಟುನ್ನು ಪರಿಶೀಲಿಸಿ ಪರಿಶೀಲನಾ ವರದಿ ಮತ್ತು ಸವಲತ್ತನ್ನು ಪಡೆದ ಪಲಾನುಭವಿ ಮತ್ತು ಸವಲತ್ತಿನೊಂದಿಗೆ ಜಿಯೋ ಟ್ಯಾಗ್ ಛಾಯ ಚಿತ್ರವನ್ನು ಸೆರೆ ಹಿಡಿದು, ಕೆ-ಕಿಸಾನ್ ಮೊಬೈಲ್ ಆಪ್ ನಲ್ಲಿ ಅಪ್ಲೋಡ್ ಮಾಡುವುದು.
		16. ಸಹಾಯಕ ಕೃಷಿ ನಿರ್ದೇಶಕರು ಕೆ- ಕಿಸಾನ್ ಲಾಗಿನ್ ನಲ್ಲಿ ಅನುದಾನ ಬಿಡುಗಡೆ ಹಾಗೂ ದರ ಕರಾರು ಹೊಂದಿರುವ ಸಂಸ್ಥೆಯು ನೀಡಿರುವ ಬಿಲ್ ಆಧಾರದ ಮೇಲೆ ಕೆ-ಕಿಸಾನ್ ನಲ್ಲಿ ಡಿ.ಸಿ ಬಿಲ್ಲುಗಳನ್ನು ತಯಾರಿಸಿ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
		17. ಕೇಂದ್ರ ಪುರಸ್ಕೃತ (SMAM/RKVY) ಯೋಜನೆಗಳಡಿ PFMS ಮುಖಾಂತರ ವೆಚ್ಚ ಭರಿಸಲು ಕೆ-1 ನಲ್ಲಿ ಡಿ.ಸಿ ಬಿಲ್ಲನ್ನು ಸಿದ್ದಪಡಿಸಿ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
		18. ರಾಜ್ಯವಲಯದ ಬಿಲ್ಲು/ಹೊಂದಾಣಿಕೆ ಬಿಲ್ಲುಗಳಿಗೆ ಸಂಬಂಧಿಸಿದಂತೆ, ಕೆ-ಕಿಸಾನ್ ನಲ್ಲಿ Updation ಕೈಗೊಂಡು ಡಿ.ಸಿ ಬಿಲ್ಲುಗಳನ್ನು ತಯಾರಿಸಿ ಹಾಗೂ ಕೆ-2 ನಲ್ಲಿ ಡಿ.ಸಿ ಬಿಲ್ಲನ್ನು ಸಿದ್ದಪಡಿಸಿ, ಕೆ-ಕಿಸಾನ್ ಡಿ.ಸಿ ಬಿಲ್ಲಿನೊಂದಿಗೆ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
		19. ಉ.ಕೃ.ನಿ ಯವರು ಮೇಲು ರುಜು (ಕೆ-ಕಿಸಾನ್ ಒಳಗೊಂಡಂತೆ) ಮಾಡಿದ ನಂತರ, ಡಿ.ಸಿ ಬಿಲ್ಲುಗಳ ಆಧಾರದ ಮೇಲೆ ಕೇಂದ್ರ ಪುರಸ್ಕೃತ ಬಿಲ್ಲುಗಳಿಗೆ, PFMS portal ನಲ್ಲಿ ಸಂಬಂಧಪಟ್ಟ ದರ ಕರಾರು ಹೊಂದಿದ/Rate contractor holder (Vendor) ಗೆ ಸಹಾಯಧನವನ್ನು ವರ್ಗಾಯಿಸಲು ತಾಲ್ಲೂಕು ಸ.ಕೃ.ನಿ ಯವರು ಕ್ರಮ ವಹಿಸುವುದು. ರಾಜ್ಯವಲಯದ ಬಿಲ್ಲುಗಳಿಗೆ ಕೆ-2 (ತಾಲ್ಲೂಕು ಹುಜೂರು ಖಜಾನೆ) ಗೆ ಸಲ್ಲಿಸಿ ಸಹಾಯಧನವನ್ನು ಸಂದರ್ಭೋಚಿತವಾಗಿ ಸಂಬಂಧಿಸಿದವರ ಖಾತೆಗೆ ವರ್ಗಾಯಿಸಲು ಕ್ರಮವಹಿಸುವುದು.
		20. ಸ.ಕೃ.ನಿ. ಕಛೇರಿಯಲ್ಲಿನ ದಾಸ್ತಾನು ವಹಿಯಲ್ಲಿ ಬಿಲ್ಲಿನ ವಿವರಗಳನ್ನು ನಮೂದಿಸಿ ರೈತರ ಸಹಿಯನ್ನು ಪಡೆಯುವುದು.
		21. ಕೆ-ಕಿಸಾನ್ ನಲ್ಲಿ ಉ.ಕೃ.ನಿ ಯವರು ಡಿ.ಸಿ ಬಿಲ್ಲು ಗಳನ್ನು ರುಜು ಮಾಡಿದ ನಂತರ ಸದರಿ ರೈತರು ಫಲಾನುಭವಿಗಳಾಗುತ್ತಾರೆ ಹಾಗೂ ಫಲಾನುಭವಿ ಪಟ್ಟಿ ಅಂತಿಮವಾಗುತ್ತದೆ.

# **ಟಾರ್ಪಲೀನ್ ಗಳ / Battery Sprayer ವಿತರಣೆ:**

1. ಜಿಲ್ಲೆಯ ಜಂಟಿ ಕೃಷಿ ನಿರ್ದೇಶಕರು ಕೇಂದ್ರ ಕಛೇರಿಯಿಂದ ನೀಡುವ ಕ್ರಿಯಾ ಯೋಜನೆಯಲ್ಲಿ ನೀಡಿದ ಪ್ರಮಾಣಕ್ಕೆ ಅನುಗುಣವಾಗಿ ತಾಲ್ಲೂಕುಗಳಿಗೆ ಹಂಚಿಕೆ ಮಾಡಿ, ತಾಲ್ಲೂಕುವಾರು ಸರಬರಾಜು ಮಾಡಲು ಅನುಮೋದಿತ ಸರಬರಾಜುದಾರರ ಸಂಸ್ಥೆಗಳಿಗೆ ಇಂಡೆಂಟ್ ನೀಡಿ, ಸದರಿ ಪ್ರತಿಯನ್ನು ತಾಲ್ಲೂಕು ಸ.ಕೃ.ನಿ ಯವರಿಗೆ ನೀಡಿ, ತಾಲ್ಲೂಕುವಾರು ಹಂಚಿಕೆ ಮಾಡಿದ ಪ್ರಮಾಣವನ್ನು ಕೆ-ಕಿಸಾನ್ ನಲ್ಲಿ ಅಪ್ಲೋಡ್ ಮಾಡುವುದು.
2. ಜ.ಕೃ.ನಿ ಯವರು ತಾಲ್ಲೂಕಿಗೆ ಹಂಚಿಕೆ ಮಾಡಿದ ಪ್ರಮಾಣವನ್ನು ತಾಲ್ಲೂಕು ಸ.ಕೃ.ನಿ. ಯವರು ಕೆ-ಕಿಸಾನ್ ನಲ್ಲಿ ರೈತ ಸಂಪರ್ಕ ಕೇಂದ್ರವಾರು ಹಂಚಿಕೆ ಮಾಡಿ, ಸರಬರಾಜುದಾರರಿಗೆ ರೈತ ಸಂಪರ್ಕ ಕೇಂದ್ರವಾರು ಸರಬರಾಜು ಮಾಡಲು ಆದೇಶ ನೀಡುವುದು.
3. ರೈತ ಸಂಪರ್ಕ ಕೇಂದ್ರದ ಆಧಿಕಾರಿಗಳು ಸರಬರಾಜುದಾರರಿಗೆ ನೀಡಲಾದ ಸರಬರಾಜು ಆದೇಶದನ್ವಯ ಸರಬರಾಜು ಸಂಸ್ಥೆಯಿಂದ ಸ್ವೀಕರಿಸಲಾದ ದಾಸ್ತಾನನ್ನು ಹಾಗೂ **ವಿತರಣೆ**ಯನ್ನು Distribution System ನಡಿ ಕೈಗೊಳ್ಳುವುದು.
4. ಸಹಾಯಕ ಕೃಷಿ ನಿರ್ದೇಶಕರು ಕೆ- ಕಿಸಾನ್ ಲಾಗಿನ್ ನಲ್ಲಿ ಅನುದಾನ ಬಿಡುಗಡೆ, ದರ ಕರಾರು ಹೊಂದಿರುವ ಸಂಸ್ಥೆಯು ನೀಡಿರುವ ಕ್ರೆಡಿಟ್ ಬಿಲ್ ಮತ್ತು ರೈತ ಸಂಪರ್ಕ ಕೇಂದ್ರದ ಆಧಿಕಾರಿಗಳು ಕೆ-ಕಿಸಾನ್ ನಲ್ಲಿ ಅಪ್ಲೋಡ್ ಮಾಡಿದ ಸ್ವೀಕೃತಿಯ ಪ್ರಮಾಣದ ಆಧಾರದ ಮೇಲೆ ಕೆ-ಕಿಸಾನ್ ನಲ್ಲಿ ಡಿ.ಸಿ ಬಿಲ್ಲುಗಳನ್ನು ತಯಾರಿಸಿ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
5. ಕೇಂದ್ರ ಪುರಸ್ಕೃತ (SMAM / RKVY / NFSM) ಯೋಜನೆಗಳಡಿ ವೆಚ್ಚ ಭರಿಸಲು ಕೆ-1 ನಲ್ಲಿ ಡಿ.ಸಿ ಬಿಲ್ಲನ್ನು ಸಿದ್ದಪಡಿಸಿ, ಕೆ-ಕಿಸಾನ್ ಡಿ.ಸಿ ಬಿಲ್ಲಿನೊಂದಿಗೆ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
6. ರಾಜ್ಯವಲಯದ ಬಿಲ್ಲು/ಹೊಂದಾಣಿಕೆ ಬಿಲ್ಲುಗಳಿಗೆ ಸಂಬಂಧಿಸಿದಂತೆ, ಕೆ-ಕಿಸಾನ್ ನಲ್ಲಿ Updation ಕೈಗೊಂಡು ಡಿ.ಸಿ ಬಿಲ್ಲುಗಳನ್ನು ತಯಾರಿಸಿ ಹಾಗೂ ಕೆ-2 ನಲ್ಲಿ ಡಿ.ಸಿ ಬಿಲ್ಲನ್ನು ಸಿದ್ದಪಡಿಸಿ, ಕೆ-ಕಿಸಾನ್ ಡಿ.ಸಿ ಬಿಲ್ಲಿನೊಂದಿಗೆ ಮೇಲು ರುಜುವಿಗೆ ಸಂಬಂಧಿಸಿದ ಉ.ಕೃ.ನಿ ಗೆ ಸಲ್ಲಿಸುವುದು.
7. ಉ.ಕೃ.ನಿ ಯವರು ಮೇಲು ರುಜು (ಕೆ-ಕಿಸಾನ್ ಒಳಗೊಂಡಂತೆ) ಮಾಡಿದ ನಂತರ ಕೇಂದ್ರ ಪುರಸ್ಕೃತ ಯೋಜನೆಗಳ ಬಿಲ್ಲುಗಳಿಗೆ, PFMS portal ನಲ್ಲಿ ಸಂಬಂಧಪಟ್ಟ ದರ ಕರಾರು ಹೊಂದಿದ / Rate contractor holder (Vendor) ಗೆ ಸಹಾಯಧನವನ್ನು ವರ್ಗಾಯಿಸಲು ಹಾಗೂ ರಾಜ್ಯವಲಯದ ಬಿಲ್ಲುಗಳಿಗೆ ಕೆ-2 (ತಾಲ್ಲೂಕು ಹುಜೂರು ಖಜಾನೆ) ಗೆ ಸಲ್ಲಿಸಿ ಸಹಾಯಧನವನ್ನು ಸಂಬಂಧಿಸಿದವರ ಖಾತೆಗೆ ವರ್ಗಾಯಿಸಲು ಕ್ರಮವಹಿಸುವುದು.
8. ಅನುಮೋದಿತ ಸಂಸ್ಥೆಗಳು ಜಿಲ್ಲಾವಾರು ಸರಬರಾಜು ಮಾಡಿದ ವಿವರಗಳನ್ನು ಕೇಂದ್ರ ಕಚೇರಿಗೆ ಸಲ್ಲಿಸುವುದು.
9. **ರೈತರ ವಂತಿಕೆಯನ್ನು, ರೈತರಿಗೆ ವಿತರಿಸಿದ 07 ದಿನಗಳೊಳಗಾಗಿ ಸಂಬಂಧಪಟ್ಟ ಸಂಸ್ಥೆಗಳಿಗೆ ತಪ್ಪದೆ RTGS / NEFT ಮೂಲಕವೇ ಪಾವತಿಸುವುದು.**

# ಸಹಾಯಧನ ಪಾವತಿಸಲು ಮಾರ್ಗಸೂಚಿಗಳು :

1. **ಏಕ ಬಿಲ್ಲಿನಲ್ಲಿ ಸಹಾಯಧನ ಪಾವತಿಸುವ ವಿಧಾನ**

ಉಪಕರಣಗಳ ಮಾದರಿವಾರು ನಿಗಧಿಪಡಿಸಿದ ಗರಿಷ್ಟ ಸಹಾಯಧನವು ಕೇಂದ್ರ ಪುರಸ್ಕೃತ ಯೋಜನೆಯಡಿ ನಿಗಧಿಪಡಿಸಿದ ಸಹಾಯಧನದಲ್ಲೇ ಭರಿಸಲು ಅವಕಾಶವಿದ್ದಲ್ಲಿ ಅಂತಹ ಉಪಕರಣಗಳಿಗೆ ಸಹಾಯಧನವನ್ನು ಏಕ ಬಿಲ್ಲಿನಲ್ಲಿ ಪಾವತಿಸುವುದು.

1. **ಕೇಂದ್ರ (SMAM/NFSM) ಮತ್ತು ರಾಜ್ಯದ ಅನುದಾನವನ್ನು ಪೂರಕವಾಗಿ ಸಮನ್ವಯಗೊಳಿಸಿ ಕೊಡುವ ಸಂದರ್ಭದಲ್ಲಿ ಸಹಾಯಧನವನ್ನು ಪಾವತಿಸುವ ವಿಧಾನ/ಮಾರ್ಗಸೂಚಿ:**

ಅ) ಬಿಲ್ಲಿನ ಮೇಲೆ ಒಟ್ಟು ಸಹಾಯಧನವನ್ನು ನಮೂದಿಸಿ ಅದರ ಕೆಳಗೆ ದರ ಕರಾರು ಪಟ್ಟಿಯಲ್ಲಿ ನೀಡಿದಂತೆ ಕೇಂದ್ರದ ಹಾಗೂ ರಾಜ್ಯದ ಸಹಾಯಧನವನ್ನು ಪ್ರತ್ಯೇಕವಾಗಿ ನಮೂದಿಸಿದ ಮೂಲ ಸಹಿಯುಳ್ಳ ಒಂದೇ ಬಿಲ್ಲಿನ 6 ಪ್ರತಿಗಳನ್ನು ಪಡೆಯುವುದು.

ಆ) ಕೇಂದ್ರದ ಹಾಗೂ ರಾಜ್ಯದ ಸಹಾಯಧನಕ್ಕೆ ಗುರುತು ಹಾಕಿದ ತಲಾ ಮೂರು ಪ್ರತಿಗಳನ್ನು ನೀಡುವುದು.

ಇ) ಸಂದರ್ಬೋಚಿತವಾಗಿ ಕೇಂದ್ರದ ಸಹಾಯಧನಕ್ಕೆ ಗುರುತು ಮಾಡಿದ ಮೂರು ಬಿಲ್ಲುಗಳನ್ನು ಕೇಂದ್ರದ ಅನುದಾನಕ್ಕೆ ಮತ್ತು ರಾಜ್ಯದ ಸಹಾಯಧನಕ್ಕೆ ಗುರುತು ಮಾಡಿದ ಮೂರು ಬಿಲ್ಲುಗಳನ್ನು ರಾಜ್ಯದ ಅನುದಾನಕ್ಕೆ ಡಿ.ಸಿ.ಬಿಲ್ಲನ್ನು (ಸಂದರ್ಭೋಚಿತವಾಗಿ) ತಯಾರಿಸಲು ಉಪಯೋಗಿಸಿಕೊಳ್ಳುವುದು.

ಈ) ಕೇಂದ್ರದ ಹಾಗೂ ರಾಜ್ಯದ ಸಹಾಯಧನವನ್ನು ನೀಡಲು ತಯಾರಿಸುವ ಡಿ.ಸಿ.ಬಿಲ್ಲುಗಳನ್ನು ಅನುಕ್ರಮವಾಗಿ ಮೂಲ ಸಂಖ್ಯೆಯ (A) ಮತ್ತು (B) ಎಂದು ಗುರುತು ಮಾಡುವುದು. ಉದಾಃ ಕೇಂದ್ರದ ಸಹಾಯಧನಕ್ಕೆ ತಯಾರಿಸಿದ ಡಿ.ಸಿ. ಬಿಲ್ಲು ಸಂ.120 (A) ಆದಲ್ಲಿ ಅದೇ ಉಪಕರಣದ ರಾಜ್ಯದ ಅನುದಾನಕ್ಕೆ ತಯಾರಿಸುವ ಡಿ.ಸಿ.ಬಿಲ್ಲಿಗೆ 120(B) ಎಂದು ನೀಡುವುದು.

1. ಹಿಂದಿನ ಆರ್ಥಿಕ ವರ್ಷದ ಅಂತ್ಯದಲ್ಲಿ ರಾಜ್ಯದ ಅಥವಾ ಕೇಂದ್ರ ಪಾಲಿನ ಸಹಾಯಧನದಲ್ಲಿ ಒಂದನ್ನು ಪಾವತಿಸಿ ಇನ್ನೊಂದು ಪಾವತಿಯಾಗದೇಯಿರುವ ಸಂದರ್ಭಗಳಲ್ಲಿ, ಅಂತಹ ವಿವರಗಳನ್ನು ಕೇಂದ್ರ ಕಛೇರಿಗೆ ವರದಿ ಸಲ್ಲಿಸಿ, ಪ್ರಸ್ತುತ ಆರ್ಥಿಕ ವರ್ಷದಲ್ಲಿ ಬಾಕಿ ಇರುವ ಬಿಲ್ಲುಗಳ ಸಹಾಯಧನ ಪಾವತಿಸಿದ ನಂತರವೇ ಪ್ರಸ್ತುತ ಸಾಲಿನ ಅರ್ಜಿಗಳ ಸಹಾಯಧನವನ್ನು ಪಾವತಿಸಲು ಕ್ರಮಕೈಗೊಳ್ಳುವುದು.

**ಅನುಬಂಧ-1**

**ಆಯ್ಕೆ ಪತ್ರ (Selection Letter)(FM)**

\_\_\_\_\_\_\_\_\_ನೇ ಸಾಲಿನಲ್ಲಿ \_\_\_\_\_\_\_\_\_\_\_\_\_\_ಯೋಜನೆಯಡಿ ಶ್ರೀ/ಶ್ರೀಮತಿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಬಿನ್/ಕೋಂ\_\_\_\_\_\_\_\_\_\_\_\_, \_\_\_\_\_\_\_\_\_\_ಗ್ರಾಮ, \_\_\_\_\_\_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_ ತಾಲ್ಲೂಕು, \_\_\_\_\_\_\_\_\_\_ಜಿಲ್ಲೆ (ನೋಂದಣಿ ಸಂಖ್ಯೆ: \_\_\_\_\_\_\_\_\_\_\_\_, ಮೊಬೈಲ್ ಸಂಖ್ಯೆ:\_\_\_\_\_\_\_\_\_\_\_\_\_) ಆದ ನೀವು ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಸಂಸ್ಥೆಯ ವತಿಯಿಂದ\_\_\_\_\_\_\_\_\_\_\_\_\_\_\_\_\_\_\_\_\_
ಕೃಷಿ ಯಂತ್ರೋಪಕರಣ/ ಕೃಷಿ ಸಂಸ್ಕರಣಾ ಘಟಕವನ್ನು (Model:\_\_\_\_\_\_\_\_\_\_) ಕೃಷಿ ಇಲಾಖೆಯ ಮಾರ್ಗಸೂಚಿ ಅನ್ವಯ ಪಡೆಯಲು ಅರ್ಜಿ ಸಲ್ಲಿಸಿ ಸಹಾಯಧನ ಪಡೆಯಲು ಇಚ್ಛಿಸಿರುತ್ತೀರಿ.

 ಸದರಿ ಕೃಷಿ ಯಂತ್ರೋಪಕರಣ/ ಸಂಸ್ಕರಣಾ ಘಟಕ ಸಂಬಂಧಿಸಿದಂತೆ, ರೂ.\_\_\_\_\_\_\_\_\_/- ರೈತರ ವಂತಿಕೆಯನ್ನು \_\_\_ ದಿನಗಳೊಳಗಾಗಿ ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಸಂಸ್ಥೆಯ\_\_\_\_\_\_\_\_\_\_\_\_\_ಬ್ಯಾಂಕ್, ಖಾತೆ ಸಂಖ್ಯೆ:\_\_\_\_\_\_\_\_\_\_\_\_\_\_,IFSC Code\_\_\_\_\_\_\_\_\_\_ ಗೆ ಪಾವತಿಸಲು ತಿಳಿಸಿದೆ. ಪಾವತಿಸಿರುವ ಬಗ್ಗೆ ವಿವರಗಳನ್ನು (ಬ್ಯಾಂಕ್ ಚಲನ್ ಸಂಖ್ಯೆ/ ಆರ್.ಟಿ.ಜಿ.ಎಸ್ ಸಂಖ್ಯೆ) ಸಹಾಯಕ ಕೃಷಿ ನಿರ್ದೇಶಕರ ಕಚೇರಿ, \_\_\_\_\_\_\_\_\_\_\_\_\_ತಾಲ್ಲೂಕು ಇವರಿಗೆ ಸಲ್ಲಿಸಲು ಈ ಮೂಲಕ ತಿಳಿಸಿದೆ.

ಸಹಾಯಕ ಕೃಷಿ ನಿರ್ದೇಶಕರು

\_\_\_\_\_\_\_\_\_\_\_ತಾಲ್ಲೂಕು

ಪ್ರತಿಯನ್ನು,

ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಸಂಸ್ಥೆಗೆ ಮಾಹಿತಿಗಾಗಿ ಕಳುಹಿಸಿದೆ

ಅನುಬಂಧ-2

ಸಂಸ್ಥೆಯ ಬದಲಾವಣೆಗೆ ರೈತರಿಂದ ದೃಢೀಕರಣ ಪತ್ರ

**Authorisation Letter from the Farmer for change of the Company**

\_\_\_\_\_\_\_\_\_ನೇ ಸಾಲಿನಲ್ಲಿ \_\_\_\_\_\_\_\_\_\_\_\_\_\_ಯೋಜನೆಯಡಿ ಶ್ರೀ/ಶ್ರೀಮತಿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಬಿನ್/ಕೋಂ\_\_\_\_\_\_\_\_\_\_\_\_, \_\_\_\_\_\_\_\_\_\_ಗ್ರಾಮ, \_\_\_\_\_\_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_ ತಾಲ್ಲೂಕು, \_\_\_\_\_\_\_\_\_\_ಜಿಲ್ಲೆ (ನೋಂದಣಿ ಸಂಖ್ಯೆ: \_\_\_\_\_\_\_\_\_\_\_\_, ಮೊಬೈಲ್ ಸಂಖ್ಯೆ:\_\_\_\_\_\_\_\_\_\_\_\_\_) ಆದ ನಾನು ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಸಂಸ್ಥೆಯ ವತಿಯಿಂದ \_\_\_\_\_\_\_\_\_\_\_\_\_\_\_\_\_\_\_\_\_\_\_ ಕೃಷಿ ಯಂತ್ರೋಪಕರಣ / ಸಂಸ್ಕರಣಾ ಘಟಕವನ್ನು ಕೃಷಿ ಇಲಾಖೆಯ ಮಾರ್ಗಸೂಚಿ ಅನ್ವಯ ಪಡೆಯಲು ಅರ್ಜಿ ಸಲ್ಲಿಸಿರುತ್ತೇನೆ.

ಆದರೆ, ಕಾರಣಾಂತರಗಳಿಂದ ನಾನು ನನ್ನ ಸ್ವ-ಇಚ್ಛೆಯಿಂದ ಸದರಿ ಸಂಸ್ಥೆಯ ಬದಲಾಗಿ ಮೆ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಸಂಸ್ಥೆಯಿಂದ ಪಡೆಯಲು ಇಚ್ಛಿಸಿರುತ್ತೇನೆ. ಸದರಿ ಬದಲಾವಣೆಯನ್ನು ಆನ್‌ಲೈನ್ ಪೋರ್ಟಲ್ ನಲ್ಲಿ ಬದಲಾವಣೆ ಮಾಡಿಕೊಡಬೇಕೆಂದು ಮನವಿ ಸಲ್ಲಿಸುತ್ತಿದ್ದೇನೆ.

 (ರೈತರ ಹೆಸರು ಮತ್ತು ಸಹಿ)

ಅನುಬಂಧ**-3**

ಪರಿಶಿಷ್ಟ ಜಾತಿ/ ಪಂಗಡದ ರೈತರಿಂದ ಸಾಮಾನ್ಯ ವರ್ಗದಡಿ ಸಹಾಯಧನ ಪಡೆಯಲು ದೃಢೀಕರಣ ಪತ್ರ

**Authorisation Letter from the SC/ST Farmers for availing subsidy under General Category**

\_\_\_\_\_\_\_\_\_ನೇ ಸಾಲಿನಲ್ಲಿ \_\_\_\_\_\_\_\_\_\_\_\_\_\_ಯೋಜನೆಯಡಿ ಶ್ರೀ / ಶ್ರೀಮತಿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಬಿನ್ / ಕೋಂ\_\_\_\_\_\_\_\_\_\_\_\_, \_\_\_\_\_\_\_\_\_\_ಗ್ರಾಮ, \_\_\_\_\_\_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_ ತಾಲ್ಲೂಕು, \_\_\_\_\_\_\_\_\_\_ಜಿಲ್ಲೆ (ನೋಂದಣಿ ಸಂಖ್ಯೆ: \_\_\_\_\_\_\_\_\_\_\_\_, ಮೊಬೈಲ್ ಸಂಖ್ಯೆ:\_\_\_\_\_\_\_\_\_\_\_\_\_) ಆದ ನಾನು ಮೆ: \_\_\_\_\_\_\_\_\_\_\_ ಸಂಸ್ಥೆಯ ವತಿಯಿಂದ \_\_\_\_\_\_\_\_\_\_\_\_\_\_\_\_\_\_\_\_\_\_\_ ಕೃಷಿ ಯಂತ್ರೋಪಕರಣ / ಸಂಸ್ಕರಣಾ ಘಟಕವನ್ನು ಕೃಷಿ ಇಲಾಖೆಯ ಮಾರ್ಗಸೂಚಿ ಅನ್ವಯ ಪಡೆಯಲು ಅರ್ಜಿ ಸಲ್ಲಿಸಿರುತ್ತೇನೆ.

ಆದರೆ, ವಿಶೇಷ ಘಟಕ ಯೋಜನೆ/ ಗಿರಿಜನ ಉಪಯೋಜನೆಯಡಿ ಅನುದಾನ ಲಭ್ಯವಿಲ್ಲದ ಪ್ರಯುಕ್ತ ನಾನು ನನ್ನ ಸ್ವ-ಇಚ್ಛೆಯಿಂದ ಸಾಮಾನ್ಯ ವರ್ಗದಡಿ ನಿಯಮಾನುಸಾರ ಸಹಾಯಧನ ಪಡೆಯಲು ಒಪ್ಪಿಗೆ ನೀಡಿ, ನನಗೆ ಸಾಮಾನ್ಯ ವರ್ಗದಡಿ ಸಹಾಯಧನ ನೀಡುವಂತೆ ಕೋರುತ್ತೇನೆ ಹಾಗೂ ಸಾಮಾನ್ಯ ವರ್ಗದಡಿ ವಿಶೇಷ ಘಟಕ ಯೋಜನೆ/ ಗಿರಿಜನ ಉಪಯೋಜನೆಗಿಂತ ಕಡಿಮೆ ಸಹಾಯಧನ ಪಡೆಯಲು ನನಗೆ ಯಾವುದೇ ರೀತಿಯ ಅಭ್ಯಂತರ ಇರುವುದಿಲ್ಲವೆಂದು ದೃಢೀಕರಿಸುತ್ತೇನೆ.

**(ರೈತರ ಹೆಸರು ಮತ್ತು ಸಹಿ)**

ಅನುಬಂಧ**-4**

**ಕಾರ್ಯಾದೇಶ (Work Order) (FM)**

\_\_\_\_\_\_\_\_\_ನೇ ಸಾಲಿನಲ್ಲಿ \_\_\_\_\_\_\_\_\_\_\_\_\_\_ಯೋಜನೆಯಡಿ ಶ್ರೀ / ಶ್ರೀಮತಿ \_\_\_\_\_\_\_\_\_\_\_\_\_\_\_\_\_ಬಿನ್/ಕೋಂ\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ ಗ್ರಾಮ, \_\_\_\_\_\_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_ ತಾಲ್ಲೂಕು\_\_\_\_\_\_\_\_\_\_ ಜಿಲ್ಲೆ(ನೋಂದಣಿ ಸಂಖ್ಯೆ: \_\_\_\_\_\_\_\_\_\_\_\_, ಮೊಬೈಲ್ ಸಂಖ್ಯೆ:\_\_\_\_\_\_\_\_\_\_\_\_\_) ಆದ ಇವರು
ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಸಂಸ್ಥೆಯ ವತಿಯಿಂದ \_\_\_\_\_\_\_\_\_\_\_\_ ಕೃಷಿ ಯಂತ್ರೋಪಕರಣ / ಸಂಸ್ಕರಣಾ ಘಟಕವನ್ನು (Model: )
ಕೃಷಿ ಇಲಾಖೆಯ ಮಾರ್ಗಸೂಚಿ ಅನ್ವಯ ಪಡೆಯಲು ರೈತರ ವಂತಿಕೆ ರೂ.\_\_\_\_\_\_\_\_ಗಳನ್ನು ಪಾವತಿಸಿದ್ದು, ಇವರಿಗೆ ಸದರಿ ಕೃಷಿ ಯಂತ್ರೋಪಕರಣ / ಸಂಸ್ಕರಣಾ ಘಟಕವನ್ನು (Model:\_\_\_\_\_\_\_) ಸರಬರಾಜು ಮಾಡಲು ಕಾರ್ಯಾದೇಶ ನೀಡಲಾಗಿರುತ್ತದೆ.

ಈ ಕಾರ್ಯಾದೇಶ ಪಡೆದ ನಂತರ ನಿಗದಿತ ಅವಧಿಯೊಳಗೆ ಕಾರ್ಯ ಪೂರ್ಣಗೊಳಿಸಿ ಅಗತ್ಯ ದಾಖಲಾತಿಗಳನ್ನು ಸಹಾಯಕ ಕೃಷಿ ನಿರ್ದೇಶಕರ ಕಚೇರಿ, \_\_\_\_\_\_\_\_\_\_\_\_\_ತಾಲ್ಲೂಕು ಇವರಿಗೆ ಸಲ್ಲಿಸಲು ಈ ಮೂಲಕ ತಿಳಿಸಿದೆ.

**ಸಹಾಯಕ ಕೃಷಿ ನಿರ್ದೇಶಕರು**

**\_\_\_\_\_\_\_\_\_\_\_ತಾಲ್ಲೂಕು**

ಪ್ರತಿಯನ್ನು, ಶ್ರೀ/ಶ್ರೀಮತಿ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಬಿನ್/ಕೋಂ \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ಗ್ರಾಮ, \_\_\_\_\_\_\_\_\_\_\_\_\_ಹೋಬಳಿ \_\_\_\_\_\_\_\_\_\_\_\_ತಾಲ್ಲೂಕು\_\_\_\_\_\_\_\_\_\_ಜಿಲ್ಲೆ ಇವರಿಗೆ ಮಾಹಿತಿಗಾಗಿ ಮತ್ತು ಮುಂದಿನ ಕ್ರಮಕ್ಕಾಗಿ ಕಳುಹಿಸಿದೆ.

ಅನುಬಂಧ**-5**

ರೈತ**ರಿಂ**ದ ದೃಢೀಕರಣ ಪತ್ರ

**Authorisation Letter from the Farmer**

\_\_\_\_\_\_\_\_\_ನೇ ಸಾಲಿನಲ್ಲಿ \_\_\_\_\_\_\_\_\_\_\_\_\_\_ಯೋಜನೆಯಡಿ ಶ್ರೀ/ಶ್ರೀಮತಿ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಬಿನ್/ಕೋಂ\_\_\_\_\_\_\_\_\_\_\_\_, \_\_\_\_\_\_\_\_\_\_ಗ್ರಾಮ, \_\_\_\_\_\_\_\_\_\_\_\_\_\_ ಹೋಬಳಿ\_\_\_\_\_\_\_\_\_\_\_\_ ತಾಲ್ಲೂಕು, \_\_\_\_\_\_\_\_\_\_ಜಿಲ್ಲೆ (ನೋಂದಣಿ ಸಂಖ್ಯೆ: \_\_\_\_\_\_\_\_\_\_\_\_, ಮೊಬೈಲ್ ಸಂಖ್ಯೆ:\_\_\_\_\_\_\_\_\_\_\_\_\_) ಆದ ನಾನು ಮೆ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ಸಂಸ್ಥೆಯ ವತಿಯಿಂದ \_\_\_\_\_\_\_\_\_\_\_\_\_\_\_\_\_\_\_\_\_\_\_ ಕೃಷಿ ಯಂತ್ರೋಪಕರಣ / ಸಂಸ್ಕರಣಾ ಘಟಕವನ್ನು ಕೃಷಿ ಇಲಾಖೆಯ ಮಾರ್ಗಸೂಚಿ ಅನ್ವಯ ಪಡೆಯಲು ಅರ್ಜಿ ಸಲ್ಲಿಸಿದ್ದು, ಈ ಸಂಬಂಧ ನಾನು ರೈತರ ವಂತಿಕೆ ಮೊತ್ತ ರೂ.\_\_\_\_\_\_\_\_\_\_\_\_ಗಳನ್ನು ಮಾತ್ರ ಪಾವತಿಸಿರುತ್ತೇನೆ.

 ಈ ಸಂಬಂಧ ಸರ್ಕಾರದ ಸಹಾಯಧನವನ್ನು ಮೆ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ಸಂಸ್ಥೆಯ \_\_\_\_\_\_\_\_\_\_\_\_\_ಬ್ಯಾಂಕ್, ಖಾತೆ ಸಂಖ್ಯೆ:\_\_\_\_\_\_\_\_\_\_\_\_\_\_,IFSC Code\_\_\_\_\_\_\_\_\_\_ ಗೆ ಅಥವಾ ಸದರಿ ಘಟಕವನ್ನು ಖರೀದಿಸಲು ಪಡೆಯಲಾದ ನನ್ನ ಬ್ಯಾಂಕ್ ಸಾಲದ ಖಾತೆ ಸಂಖ್ಯೆ: \_\_\_\_\_\_\_\_\_\_\_\_\_\_, IFSC Code\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ ಬ್ಯಾಂಕ್‌ಗೆ ಪಾವತಿಸಲು ಕೋರಿದೆ.

(ರೈತರ ಹೆಸರು ಮತ್ತು ಸಹಿ)

**ಅನುಬಂಧ-6**

**ದರ ಕರಾರು ಹೊಂದಿರುವ ಸಂಸ್ಥೆಗಳು ತಮ್ಮ ಲಾಗಿನ್ ನಲ್ಲಿ ಸಲ್ಲಿಸ ಬೇಕಾದ ತೃಪ್ತಿಕರ ಪçಮಾಣ ಪತ್ರ**

ನಾನು ಬಿನ್ ಗ್ರಾಮ, ಹೋಬಳಿ, ತಾಲ್ಲೂಕು,
ಜಿಲ್ಲೆ ವಿಳಾಸದಲ್ಲಿ ವಾಸವಾಗಿದ್ದು, ನನ್ನ / ನನ್ನ ಕುಟುಂಬದವರ ಹೆಸರಿನಲ್ಲಿ ಸರ್ವೆ ನಂ. ಗಳಲ್ಲಿ ಒಟ್ಟು ಎಕರೆ ಜಮೀನಿರುತ್ತದೆ. ಕೃಷಿ ಕೆಲಸಕ್ಕಾಗಿ ನಾನು ಕೃಷಿ ಯಂತ್ರೋಪಕರಣವನ್ನು ಖರೀದಿಸಿದ್ದು, ಕೆಳಕಂಡಂತೆ ದೃಢೀಕರಿಸುತ್ತೇನೆ.

ಸಂಸ್ಥೆಯಿಂದ ಟ್ರ್ಯಾಕ್ಟರ್ ಚಾಲಿತ ಮಾದರಿಯ
 ಕೃಷಿ ಯಂತ್ರೋಪಕರಣವನ್ನು / ಕೃಷಿ ಸಂಸ್ಕರಣಾ ಘಟಕವನ್ನು ನನಗೆ ಒಪ್ಪಿಗೆಯಾದ ಬೆಲೆಯಲ್ಲಿ ಸಹಾಯಧನವನ್ನು ಕೃಷಿ ಇಲಾಖೆಯಿಂದ ಮೊದಲನೇ ಸಲ ಪಡೆದಿರುತ್ತೇನೆ.

ಹಿಂದೆ ನಾನು ಕೃಷಿ ಇಲಾಖೆಯಿಂದ ಈ ಸವಲತ್ತನ್ನು ಪಡೆದಿರುವುದಿಲ್ಲ.
ಈ ಸವಲತ್ತನ್ನು ಬೇರೆಯವರಿಗೆ ಪರಭಾರೆ ಮಾಡುವುದಿಲ್ಲ ಮತ್ತು ನನಗೆ ಇದರ ಕಾರ್ಯ ವೈಖರಿ ತೃಪ್ತಿಕರವಾಗಿರುತ್ತದೆ.

ದಿನಾಂಕ: ಇಂತಿ ತಮ್ಮ ವಿಶ್ವಾಸಿ

 **(ರೈತರ ಹೆಸರು ಮತ್ತು ಸಹಿ)**

1. ಕೃಷಿ ಯಂತ್ರಧಾರೆ:

"ಕೃಷಿ ಯಂತ್ರಧಾರೆ’’ ಯೋಜನೆಯಡಿ ರೈತರಿಗೆ ಸಕಾಲದಲ್ಲಿ ಮತ್ತು ಕಡಿಮೆ ಬಾಡಿಗೆ ದರದಲ್ಲಿ ಕೃಷಿ ಯಂತ್ರೋಪಕರಣಗಳನ್ನು ಒದಗಿಸಲು ರಾಜ್ಯದ ಗ್ರಾಮೀಣ ಪ್ರದೇಶದ ಹೋಬಳಿಗಳಲ್ಲಿ ನೊಂದಾಯಿತ ಚಾರಿಟೆಬಲ್ ಟ್ರಸ್ಟ್ (ಕಂಪನಿಗಳ ಆಕ್ಟ್ 1956 ರ ಸೆಕ್ಷನ್ 25 ರಡಿ ನೊಂದಣಿಯಾಗಿರುವ) / ಸಂಸ್ಥೆ / ಸರ್ಕಾರೇತರ ಸಂಸ್ಥೆ / ನೋಂದಾಯಿತ ರೈತ ಉತ್ಪಾದಕರ ಸಂಘ ಸಂಸ್ಥೆಗಳು / ಕೃಷಿ ಯಂತ್ರೋಪಕರಣಗಳ ತಯಾರಕಾ ಸಂಸ್ಥೆಗಳು / ಸ್ವಸಹಾಯ ಸಂಘಗಳು / ಜಿಲ್ಲಾ ಸಾವಯವ ಮತ್ತು ಸಿರಿ ಧಾನ್ಯಗಳ ಒಕ್ಕೂಟಗಳು/ ಕೃಷಿ ವಿಜ್ಞಾನ ಕೇಂದ್ರಗಳು / ಧಾರ್ಮಿಕ ಸಂಸ್ಥೆಗಳು / ಮಠಗಳು / ಪ್ರಸ್ತುತ ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ನಿರ್ವಹಿಸುತ್ತಿರುವ ಫ್ರಾಂಚೈಸಿ (ಸಂಸ್ಥೆಗೆ ಮಾಲೀಕರಾಗಿರಬೇಕು ಹಾಗೂ ನೊಂದಾಯಿತ ಸಂಸ್ಥೆಯಾಗಿರಬೇಕು) ಗಳ ಮೂಲಕ ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ಸ್ಥಾಪಿಸುವ ಯೋಜನೆ 2014-15ನೇ ಸಾಲಿನಿಂದ ಜಾರಿಯಲ್ಲಿರುತ್ತದೆ.

ಸರ್ಕಾರದ ಆದೇಶ ಸಂಖ್ಯೆ: ಕೃಇ 05 ಕೃಮಸ 2017, ದಿನಾಂಕ:26-02-2018 ಆದೇಶದನ್ವಯ ಕೃಷಿ ಯಂತ್ರಧಾರೆ ಯೋಜನೆಯಡಿ ರಾಜ್ಯದ ಜಿಲ್ಲೆಗಳನ್ನು ಮೂರು(03) ಸ್ಲಾಬ್‌ಗಳು ಅಂದರೆ ರೂ.40.00 ಲಕ್ಷಗಳು, ರೂ.75.00 ಲಕ್ಷಗಳು ಮತ್ತು ರೂ.100.00 ಲಕ್ಷಗಳಿಗೆ ನಿಗದಿಪಡಿಸಲಾಗಿದೆ. ಜಿಲ್ಲಾವಾರು, ಸ್ಲಾಬ್ ವಾರು ವಿವರಗಳು ಈ ಕೆಳಕಂಡಂತಿದೆ.

|  |  |  |
| --- | --- | --- |
| **ಕ್ರ.****ಸಂ.** | **ಸ್ಲಾಬ್‌** **ಹಾಗೂ ಮೊತ್ತ** | **ಜಿಲ್ಲೆಗಳು**  |
| 1 | Slab – I ರೂ.40.00 ಲಕ್ಷ | ಬೆಂಗಳೂರು (ನಗರ), ವಿಜಯಪುರ, ಕಲಬುರಗಿ, ಉತ್ತರ ಕನ್ನಡ, ಕೊಡಗು, ಚಿಕ್ಕಮಗಳೂರು ಮತ್ತು ದಕ್ಷಿಣ ಕನ್ನಡ. |
| 2 | Slab – II ರೂ.75.00 ಲಕ್ಷ | ಬೆಂಗಳೂರು (ಗ್ರಾಮಾಂತರ), ಬೀದರ್, ಗದಗ, ಮಂಡ್ಯ, ಶಿವಮೊಗ್ಗ, ಕೊಪ್ಪಳ, ರಾಯಚೂರು, ಬಾಗಲಕೋಟೆ, ಉಡುಪಿ, ತುಮಕೂರು, ಬಳ್ಳಾರಿ, ರಾಮನಗರ, ಚಿತ್ತದುರ್ಗ, ಹಾಸನ, ಮೈಸೂರು, ಚಾಮರಾಜನಗರ ಮತ್ತು ಯಾದಗಿರಿ. |
| 3 | Slab – III ರೂ.100.00 ಲಕ್ಷ | ದಾವಣಗೆರೆ, ಚಿಕ್ಕಬಳ್ಳಾಪುರ, ಕೋಲಾರ, ಧಾರವಾಡ ಮತ್ತು ಹಾವೇರಿ |

ಕೃಷಿ ಯಂತ್ರಧಾರೆ ಕೇಂದ್ರಗಳ ಸ್ಥಾಪನೆಗೆ ಹಾಗೂ ಸ್ಥಾಪಿಸಿರುವ ಕೇಂದ್ರಗಳಿಗೆ ವಾರ್ಷಿಕ ವಹಿವಾಟಿನ ಆಧಾರದ ಮೇಲೆ ನೀಡುವ ಸಹಾಯಧನವನ್ನು ಕೇಂದ್ರ ಸರ್ಕಾರದ (SMAM

/RKVY) ಮತ್ತು ರಾಜ್ಯ ಸರ್ಕಾರದ ಯೋಜನೆಗಳಡಿ ಸಹಾಯಧನವನ್ನು ಸಮ್ಮಿಳನಗೊಳಿಸಿ ಭರಿಸಬೇಕಾಗಿರುತ್ತದೆ. ಕೇಂದ್ರದ ಅನುದಾನ ಲಭ್ಯವಿಲ್ಲದಿದ್ದಲ್ಲಿ ಪೂರ್ಣ ಸಹಾಯಧನವನ್ನು ರಾಜ್ಯದ ಯೋಜನೆಯಡಿ ಭರಿಸಬೇಕಾಗುತ್ತದೆ. ಕೃಷಿ
ಯಂತ್ರಧಾರೆ ಕೇಂದ್ರಗಳ ಸ್ಥಾಪನೆಗೆ ಹಾಗೂ ಈಗಾಗಲೇ ಸ್ಥಾಪಿಸಿರುವ ಕೇಂದ್ರಗಳಿಗೆ ವಾರ್ಷಿಕ
ವಹಿವಾಟಿನ ಆಧಾರದ ಮೇಲೆ ವರ್ಷವಾರು / ಸ್ಲಾಬ್ ವಾರು / ಶೇಕಡವಾರು ಕೇಂದ್ರ ಸರ್ಕಾರದ (SMAM/RKVY) ಮತ್ತು ರಾಜ್ಯ ಸರ್ಕಾರದ ಪೂರಕ ಸಹಾಯಧನ ಹಾಗೂ ಸಂಸ್ಥೆಗಳು ಭರಿಸಬೇಕಾದ ಮೊತ್ತದ ವಿವರಗಳು:

**(ಆರ್ಥಿಕ: ಲಕ್ಷ ರೂ.ಗಳಲ್ಲಿ)**

|  |  |  |  |  |  |  |  |
| --- | --- | --- | --- | --- | --- | --- | --- |
| **ಕ್ರ.****ಸಂ.** | **ಸ್ಲಾಬ್ಗಳು****(ಪ್ರತಿ ಕೇಂದ್ರಕ್ಕೆ)** | **ವರ್ಷ** | **ಯೋಜನೆಯ ಮೊತ್ತ** | **ಸಹಾಯಧನದ ಮೊತ್ತ** | **SMAM / RKVY ಪಾಲು** | **ರಾಜ್ಯಸರ್ಕಾರದಪಾಲು** | **ಸಂಸ್ಥೆಯಪಾಲು** |
| 1. | Slab-I (ರೂ.40.00 ಲಕ್ಷಗಳು) | ಮೊದಲನೇ | 28.00 | 22.00 | 11.20 | 10.80 | 6.00 |
| 2. | ಶೇ.ಪಾಲು | 100 | 78.57 | 40 | 38.57 | 21.43 |
| 3. | ಎರಡನೇ | 12.00 | 6.00 | 4.80 | 1.20 | 6.00 |
| 4. | ಶೇ.ಪಾಲು | 100 | 50 | 40 | 10 | 50 |
| 5. | **ಒಟ್ಟು ಮೊತ್ತ** | **40.00** | **28.00** | **16.00** | **12.00** | **12.00** |
| 6. | Slab-II (ರೂ.75.00 ಲಕ್ಷಗಳು) | ಮೊದಲನೇ | 52.50 | 41.25 | 21.00 | 20.25 | 11.25 |
| 7. | ಶೇ.ಪಾಲು | 100 | 78.57 | 40 | 38.57 | 21.43 |
| 8. | ಎರಡನೇ | 22.50 | 11.25 | 9.00 | 2.25 | 11.25 |
| 9. | ಶೇ.ಪಾಲು | 100 | 50 | 40 | 10 | 50 |
| 10. | **ಒಟ್ಟು ಮೊತ್ತ** | **75.00** | **52.50** | **30.00** | **22.50** | **22.50** |
| 11. | Slab-III (ರೂ.100.00 ಲಕ್ಷಗಳು) | ಮೊದಲನೇ | 70.00 | 55.00 | 28.00 | 27.00 | 15.00 |
| 12. | ಶೇ.ಪಾಲು | 100 | 78.57 | 40 | 38.57 | 21.43 |
| 13. | ಎರಡನೇ | 30.00 | 15.00 | 12.00 | 3.00 | 15.00 |
| 14. | ಶೇ.ಪಾಲು | 100 | 50 | 40 | 10 | 50 |
| 15. | **ಒಟ್ಟು ಮೊತ್ತ** | **100.00** | **70.00** | **40.00** | **30.00** | **30.00** |
| 16. | ವಾರ್ಷಿಕ ವಹಿವಾಟಿನ ಆಧಾರದ ಸಹಾಯಧನ | >10.00 ಲಕ್ಷ ವಹಿವಾಟು | 10.00 | 5.00 | 4.00 | 1.00 | 5.00 |
| 17. | ಶೇ.ಪಾಲು | 100 | 50 | 40 | 10 | 50 |
| 18. | <10.00 ಲಕ್ಷ ವಹಿವಾಟು | 5.00 | 2.50 | 2.00 | 0.5 | 2.50 |
| 19. | ಶೇ.ಪಾಲು | 100 | 50 | 40 | 10 | 50 |

ಪ್ರತಿ ಕೃಷಿ ಯಂತ್ರೋಪಕರಣಗಳಿಗೆ ಕೇಂದ್ರ ಸರ್ಕಾರದ (SMAM / RKVY) ಸಹಾಯಧನವನ್ನು ಭರಿಸುವಾಗ ಯಂತ್ರೋಪಕರಣವಾರು ನಿಗದಿಪಡಿಸಿದ ಶೇ.40 ಅಥವಾ ಗರಿಷ್ಠ ಸಹಾಯಧನಕ್ಕನುಗುಣವಾಗಿ SMAM ಮಾರ್ಗಸೂಚಿಯ Annexure-XI ಪ್ರಕಾರವೇ ಭರಿಸುವುದು. ಉಳಿಕೆಯ ಸಂಪೂರ್ಣ ಸಹಾಯಧನವನ್ನು
ರಾಜ್ಯ ಸರ್ಕಾರದ ಅನುದಾನದಲ್ಲಿ ಭರಿಸುವುದು.

**ಕೃಷಿ ಯಂತ್ರಧಾರೆ ಯೋಜನೆಯನ್ನು ಅನುಷ್ಟಾನ ಮಾಡುವ ವಿಧಾನ :**

1. ಒಟ್ಟಾರೆಯಾಗಿ, ಸರ್ಕಾರದ ಸಹಾಯಧನವನ್ನು ಶೇ.70:30ರ ಅನುಪಾತದಲ್ಲಿ ಸರ್ಕಾರ / ಇಲಾಖೆ ಮತ್ತು ಆಯ್ಕೆಯಾದ ಸೇವಾದಾರ ಸಂಸ್ಥೆಗಳು ಅನುಕ್ರಮವಾಗಿ ನೀಡುವುದು. ಮೇಲ್ಕಂಡಂತೆ ವರ್ಷವಾರು ಬದಲಾಗಿ ಕಾರ್ಯಾದೇಶ ನೀಡಿದ ಮೊದಲನೇ ವರ್ಷದಲ್ಲಿಯೇ ಸಹ ಸೇವಾದಾರ ಸಂಸ್ಥೆಯು ತನ್ನ ಪಾಲಿನ ಸಂಪೂರ್ಣ ಮೊತ್ತವನ್ನು ಹೂಡಿದಲ್ಲಿ, ಅದೇ ವರ್ಷದಲ್ಲಿ ಶೇ.70:30ರ ಅನುಪಾತದಲ್ಲಿ ಸಹಾಯಧನವನ್ನು ನೀಡಬಹುದಾಗಿದೆ.
2. ಪ್ರಾರಂಭಿಕವಾಗಿ ಆಡಳಿತಾತ್ಮಕ / ಕಛೇರಿ ನಿರ್ವಹಣೆ ವೆಚ್ಚಗಳಿಗೆ ಪ್ರತಿ ಕೃಷಿ ಯಂತ್ರಧಾರೆ ಕೇಂದ್ರಕ್ಕೆ ರೂ.1.50 ಲಕ್ಷಗಳ ಸಹಾಯಧನವನ್ನು ರಾಜ್ಯ ಸರ್ಕಾರದ ಅನುದಾನದಿಂದಲೇ ಒಂದು ಬಾರಿ ಮಾತ್ರ ನೀಡತಕ್ಕದ್ದು.
3. ಹಾಲಿ ಚಾಲ್ತಿಯಲ್ಲಿರುವ ಕೇಂದ್ರಗಳಿಗೆ ನೂತನ ಯಂತ್ರೋಪಕರಣಗಳ ಖರೀದಿಗೆ ಅಥವಾ ಕೇಂದ್ರಗಳಲ್ಲಿ ಲಭ್ಯವಿರುವ ಉಪಕರಣಗಳನ್ನು/ಯಂತ್ರೋಪಕರಣಗಳನ್ನು ಬದಲಾಯಿಸಲು, ರೂ.10.00 ಲಕ್ಷ ಅಥವಾ ರೂ.10.00 ಲಕ್ಷಗಳಿಗಿಂತ ಮೇಲ್ಪಟ್ಟು ವಾರ್ಷಿಕ ವಹಿವಾಟು ಇರುವ ಪ್ರತಿ ಕೇಂದ್ರಗಳಿಗೆ ರೂ.5.00 ಲಕ್ಷಗಳ ಸಹಾಯಧನ ಮತ್ತು ವಾರ್ಷಿಕ ವಹಿವಾಟು ರೂ.10.00 ಲಕ್ಷಗಳಿಗಿಂತ ಕಡಿಮೆ ಇರುವ ಪ್ರತಿ ಕೇಂದ್ರಗಳಿಗೆ ರೂ.2.50 ಲಕ್ಷಗಳ ಸಹಾಯಧನವನ್ನು ಇದರಲ್ಲಿ ಸರ್ಕಾರದ ಪಾಲು ಶೇ.50 ಮತ್ತು ಸಂಸ್ಥೆಯ ಪಾಲು ಶೇ.50ರ ಅನುಪಾತದಲ್ಲಿ ಸ್ಥಾಪನೆಯಾದ ವರ್ಷದಿಂದ 09 ವರ್ಷಗಳವರೆಗೆ ಪ್ರತಿ ವರ್ಷವೂ ನೀಡತಕ್ಕದ್ದು.
4. 2015-16, 2016-17, 2017-18, 2018-19 & 2019-20ನೇ ಸಾಲುಗಳಲ್ಲಿ ಸ್ಥಾಪಿಸಿ, ಕಾರ್ಯನಿರ್ವಹಿಸುತ್ತಿರುವ ಕೃಷಿ ಯಂತ್ರಧಾರೆ ಕೇಂದ್ರಗಳು ಎರಡು ವರ್ಷಕ್ಕೆ ನಿಗದಿಪಡಿಸಿದ ಒಟ್ಟು ಸಹಾಯಧನವನ್ನು ಸಂಪೂರ್ಣವಾಗಿ ಬಳಸಿಕೊಳ್ಳದಿದ್ದಲ್ಲಿ, ಪ್ರತಿ ಕೃಷಿ ಯಂತ್ರಧಾರೆ ಕೇಂದ್ರಕ್ಕೆ ಒಟ್ಟಾರೆಯಾಗಿ ನಿಗದಿಪಡಿಸಿದ ಶೇ.70:30ರ (ಸರ್ಕಾರದ ಪಾಲು:ಸಂಸ್ಥೆಯ ಪಾಲು) ಅನುಪಾತದಲ್ಲಿ, ಈಗಾಗಲೇ ಬಳಸಿಕೊಂಡಿರುವ ಸಹಾಯಧನವನ್ನು ಕಡಿತಗೊಳಿಸಿ ವರ್ಷವಾರು ವ್ಯತ್ಯಾಸದ ಸಹಾಯಧನದ ಮೊತ್ತಕ್ಕನುಗುಣವಾಗಿ ಕೃಷಿ ಯಂತ್ರೋಪಕರಣಗಳಿಗೆ ಮಾರ್ಗಸೂಚಿ ಅನ್ವಯ ಸಹಾಯಧನ ಪಡೆಯಬಹುದಾಗಿದೆ. ಆಯಾ ಸಂಸ್ಥೆಗಳು ವ್ಯತ್ಯಾಸದ ಮೊತ್ತಕ್ಕನುಗುಣವಾಗಿ ಆಯಾ ಕೇಂದ್ರವಾರು ಹಾಗೂ ಸ್ಲಾಬ್‌ವಾರು ನಿಗದಿಪಡಿಸಿದ ಒಟ್ಟು ಸಹಾಯಧನ ಮೀರದಂತೆ ಕೃಷಿ ಯಂತ್ರೋಪಕರಣಗಳನ್ನು ದಾಸ್ತಾನೀಕರಿಸಲು ಕ್ರಮವಹಿಸುವುದು.
5. ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿ ದಾಸ್ತಾನು ಮಾಡಲು ಅನುಮೋದಿತ ಉಪಕರಣಗಳನ್ನು ಸರಬರಾಜು ಮಾಡಲು ತಾಲ್ಲೂಕು ಸ.ಕೃ.ನಿ. ರವರು ಸಂಬಂಧಿಸಿದ ಸರಬರಾಜು ಸಂಸ್ಥೆಗೆ ಸರಬರಾಜು ಕಾರ್ಯಾದೇಶ ನೀಡಿ, ಕೃಷಿ ಯಂತ್ರಧಾರೆ ಕೇಂದ್ರದ ಪಾಲಿನ ಮೊತ್ತವನ್ನು ಸರಬರಾಜು ಸಂಸ್ಥೆಗೆ ಪಾವತಿಸಲು ಸೂಚಿಸುವುದು.
6. ಉಪಕರಣ ಸರಬರಾಜುದಾರ ಸಂಸ್ಥೆಗೆ, CHSC ಸೇವಾದಾರ ಸಂಸ್ಥೆಯಿಂದ 'ತೃಪ್ತಿಕರ ಪ್ರಮಾಣ ಪತ್ರ' ಹಾಗೂ 'ನಿರಪೇಕ್ಷಣಾ ಪತ್ರ (NOC)' ದ ಆಧಾರದ ಮೇಲೆ ಸಹಾಯಧನವನ್ನು ಪಾವತಿಸುವುದು.
7. ಸಂಸ್ಥೆಗಳು ಮೊದಲನೇ ವರ್ಷದ ಸಹಾಯಧನವನ್ನು ಪಡೆದು ಎರಡನೇ ವರ್ಷದ ಬಂಡವಾಳ ಹೂಡಲು ತಪ್ಪಿದ್ದಲ್ಲಿ ಸದರಿ ಸಂಸ್ಥೆಗಳು EoI ಮತ್ತು ಒಡಂಬಡಿಕೆಯ ಉಲ್ಲಂಘನೆ ಎಂದು ಸಂಸ್ಥೆಗಳ ಮೇಲೆ ಸೂಕ್ತ ಕ್ರಮವಹಿಸಲಾಗುವುದು. ಆದ್ದರಿಂದ ಮೊದಲನೇ ವರ್ಷದ ಸಹಾಯಧನವನ್ನು ಮಾತ್ರ ಉಪಯೋಗಿಸಿಕೊಂಡು, ಎರಡನೇ ವರ್ಷದ ಸಹಾಯಧನವನ್ನು ಪಡೆದುಕೊಳ್ಳದ ಸಂಸ್ಥೆಗಳ ವರದಿಯನ್ನು ಕೇಂದ್ರ ಕಛೇರಿಗೆ ಸಲ್ಲಿಸುವುದು.
8. ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರು ಯೋಜನೆಯ ಅನುಷ್ಟಾನಕ್ಕಾಗಿ ಆಯ್ಕೆಯಾದ ಸೇವಾದಾರ ಸಂಸ್ಥೆಯೊಂದಿಗೆ ಈಗಾಗಲೇ ನಿಗಧಿಪಡಿಸಿರುವ ಹೋಬಳಿ ಕೇಂದ್ರದಲ್ಲಿ ಕೃಷಿ ಯಂತ್ರಧಾರೆ ಕೇಂದ್ರವನ್ನು ನಿಗದಿತ ಸಮಯದೊಳಗಾಗಿ ಸ್ಥಾಪಿಸಲು ಕ್ರಮವಹಿಸುವುದು.
9. ಕಾರ್ಯದೇಶ ನೀಡಿರುವ ಸೇವಾದಾರ ಸಂಸ್ಥೆಗಳು / Service Providers ಇಲಾಖೆಯ ಸಹಯೋಗದೊಂದಿಗೆ ಸ್ಥಳೀಯವಾಗಿ ಬೆಳೆಯುವ ಬೆಳೆಗಳನ್ನು ಆಧರಿಸಿ ರೈತರಿಗೆ ಅವಶ್ಯವಿರುವ ಕೃಷಿ ಯಂತ್ರೋಪಕರಣಗಳ ಬಗ್ಗೆ ಪ್ರಾಥಮಿಕ ಸಮೀಕ್ಷೆ (ಬೆಂಚ್ ಮಾರ್ಕ ಸರ್ವೆ) ಕೈಗೊಳ್ಳುವುದು.
10. ಕೃಷಿ ಯಂತ್ರಧಾರೆ ಯೋಜನೆಯ ಅನುಷ್ಠಾನ, ಕೇಂದ್ರದಲ್ಲಿ ದಾಸ್ತಾನು ಮಾಡುವ ಕೃಷಿ ಯಂತ್ರೋಪಕರಣಗಳ ಅನುಮೋದನೆ, ಅವುಗಳ ಬಾಡಿಗೆ ದರ ನಿಗದಿ ಮತ್ತು ಉಸ್ತುವಾರಿಗಾಗಿ ಜಿಲ್ಲಾ ಪಂಚಾಯತ್ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಗಳ ಅಧ್ಯಕ್ಷತೆಯಲ್ಲಿ ಜಿಲ್ಲಾ ಮಟ್ಟದ ಉಪಕರಣ ಮತ್ತು ಉಸ್ತುವಾರಿ ಸಮಿತಿಯನ್ನು ರಚಿಸಲಾಗಿರುತ್ತದೆ.

# ಜಿಲ್ಲಾ ಮಟ್ಟದ ಉಪಕರಣ ಮತ್ತು ಉಸ್ತುವಾರಿ ಸಮಿತಿ

|  |  |  |
| --- | --- | --- |
| 1 | ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಗಳು, ಜಿಲ್ಲಾ ಪಂಚಾಯತ್ | ಅಧ್ಯಕ್ಷರು |
| 2 | ಜಂಟಿ ಕೃಷಿ ನಿರ್ದೇಶಕರು | ಉಪಾಧ್ಯಕ್ಷರು |
| 3 | ಸಂಬಂಧಿಸಿದ ತಾಲ್ಲೂಕಿನ ಸಹಾಯಕ ಕೃಷಿ ನಿರ್ದೇಶಕರು | ಸದಸ್ಯ ಕಾರ್ಯದರ್ಶಿ |
| 4 | ಜಿಲ್ಲಾ ಕೃಷಿಕ ಸಮಾಜದಅಧ್ಯಕ್ಷರು | ಸದಸ್ಯರು |
| 5 | ಸಹಾಯಕ ಕೃಷಿ ನಿರ್ದೇಶಕರು (SMS), ಜ.ಕೃ.ನಿ. ಕಛೇರಿ | ಸದಸ್ಯರು ಹಾಗೂ ಜಿಲ್ಲಾನೋಡಲ್ ಅಧಿಕಾರಿ |
| 6 | ಕೃಷಿ ವಿಶ್ವವಿದ್ಯಾಲಯದ ಪ್ರತಿನಿದಿ | ಸದಸ್ಯರು |
| 7 | ಆಯ್ಕೆಯಾದ ಸಂಸ್ಥೆಯ ಪ್ರತಿನಿಧಿ | ಸದಸ್ಯರು |
| 8 | ಜಿಲ್ಲೆಯ ಲೀಡಿಂಗ್ ಫಾರ್ಮ ಮೆಷನರಿ ಮ್ಯಾನುಪ್ಯಾಕ್ಚರರ್ಸ್ | ಸದಸ್ಯರು |
| 9 | ಇಬ್ಬರು ಪ್ರಗತಿಪರ / ಕೃಷಿ ಪ್ರಶಸ್ತಿ ವಿಜೇತ ರೈತರು | ಸದಸ್ಯರು |

1. ಪ್ರಾಥಮಿಕ ಸಮೀಕ್ಷೆ (ಬೆಂಚ್ ಮಾರ್ಕ ಸರ್ವೆ) ಆಧಾರದ ಮೇಲೆ ಕೃಷಿ ಯಂತ್ರಧಾರೆ ಕೇಂದ್ರದಲ್ಲಿ ಅವಶ್ಯವಿರುವ ಕೃಷಿ ಯಂತ್ರೋಪಕರಣಗಳನ್ನು ಪಟ್ಟಿ ಮಾಡಿ ಜಿಲ್ಲಾ ಮಟ್ಟದ ಉಪಕರಣ ಮತ್ತು ಉಸ್ತುವಾರಿ ಸಮಿತಿಯಲ್ಲಿ ಅನುಮೋದನೆ ಪಡೆಯುವುದು ಹಾಗೂ ಹೆಚ್ಚಿನ ಮೌಲ್ಯದ ಯಂತ್ರೋಪಕರಣಗಳಿಗೆ ಆಧ್ಯತೆ ನೀಡುವುದು ಹಾಗೂ ಬಾಡಿಗೆ ದರಗಳನ್ನು ನಿಗದಿಪಡಿಸಿ ಅನುಮೋದನೆ ಪಡೆಯುವುದು.
2. ಜಿಲ್ಲಾ ಪಂಚಾಯತ್ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಗಳ ಅಧ್ಯಕ್ಷತೆಯಲ್ಲಿ ರಚಿಸಿರುವ ಜಿಲ್ಲಾ ಮಟ್ಟದ ಉಪಕರಣ ಸಮಿತಿ ಸಭೆಯನ್ನು ಹಂಗಾಮಿನ ಸಮಯದಲ್ಲಿ ಪ್ರತಿ 15 / 30 ದಿನಗಳಿಗೊಮ್ಮೆ ಸಭೆ ಸೇರಿ ಬೇಡಿಕೆಗಳನ್ವಯ ಆಗಿಂದಾಗ್ಗೆ (frequently) ಹಾಗೂ ಸ್ಥಳೀಯ ಬಾಡಿಗೆ ದರಗಳ ಆಧಾರದ ಮೇಲೆ ಬಾಡಿಗೆ ದರಗಳನ್ನು ಪರಿಷ್ಕರಿಸುವುದು. ಹಂಗಾಮಿನ ಸಮಯದಲ್ಲಿ ಪ್ರತಿ 15 / 30 ದಿನಗಳಿಗೊಮ್ಮೆ ಬಾಡಿಗೆ ದರಗಳನ್ನು ಪರಿಷ್ಕರಿಸಲು ಸಮಿತಿ ಸಭೆ ಸೇರುವುದು ಕಷ್ಟ ಸಾಧ್ಯವಾದಲ್ಲಿ, ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರು ಉಳಿದ ಸದಸ್ಯರೊಂದಿಗೆ ಸಭೆಯನ್ನು ಜರುಗಿಸಿ, ಕೈಗೊಂಡ ತೀರ್ಮಾನಗಳನ್ನು ಮುಖ್ಯ ಕಾರ್ಯನಿರ್ವಹಣಾಧಿಕಾರಿಗಳಿಂದ ಅನುಮೋದನೆ ಪಡೆದು ಜಾರಿಗೊಳಿಸುವುದು. ಮುಂದಿನ ಸಮಿತಿ ಸಭೆಯಲ್ಲಿ ಘಟನೋತ್ತರ ಮಂಜೂರಾತಿ / ಅನುಮೋದನೆ (Post factor approval) ಪಡೆಯುವುದು. ಇದೇ ರೀತಿ ಕೃಷಿ ಯಂತ್ರೋಪಕರಣಗಳನ್ನು ದಾಸ್ತಾನೀಕರಿಸಲು ಕ್ರಮ ಕೈಗೊಳ್ಳುವುದು.
3. ಸಮಿತಿಯು ಕೃಷಿ ಯಂತ್ರೋಪಕರಣಗಳಿಗೆ ಬಾಡಿಗೆ ದರಗಳನ್ನು ನಿರ್ಧರಿಸುವಾಗ, ಕೇಂದ್ರದಲ್ಲಿ ಕಾರ್ಯನಿರ್ವಹಿಸುವ ಸಿಬ್ಬಂದಿ ವೇತನ, ಇಂಧನ ವೆಚ್ಚ, ರಿಪೇರಿ, ಕೇಂದ್ರದ ಬಾಡಿಗೆ, ನಿರ್ವಹಣಾ ವೆಚ್ಚಗಳನ್ನು ಪರಿಗಣಿಸಿ ಸ್ಥಳೀಯವಾಗಿ ಬಾಡಿಗೆಗೆ ದೊರೆಯುವ ದರವನ್ನು ತಾಳೆಮಾಡಿ ನಿರ್ವಹಣೆಗೆ ಬೇಕಾಗುವ ಲಾಭಾಂಶ (ಪ್ರಾಫಿಟ್ ಮಾರ್ಜಿನ್)ದ ಆಧಾರದ ಮೇಲೆ ಬಾಡಿಗೆ ದರ ನಿಗಧಿಪಡಿಸುವುದು.
4. ಸಮಿತಿಯಿಂದ ಅನುಮೋದನೆ ಪಡೆದ ನಂತರ ಕೃಷಿ ಯಂತ್ರೋಪಕರಣಗಳನ್ನು ಇಲಾಖೆಯ ಅನುಮೋದಿತ ದರಪಟ್ಟಿಯ ಅನ್ವಯ ಉಪಕರಣಗಳನ್ನು ದಾಸ್ತಾನೀಕರಿಸುವುದು. ಇಲಾಖಾ ದರಕರಾರಿನಲ್ಲಿ ಇಲ್ಲದಿರುವ ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಅವಶ್ಯವಿರುವ ಕೃಷಿ ಯಂತ್ರೋಪಕರಣ / ಉಪಕರಣಗಳ ಬಿಡಿಭಾಗಗಳು, ಟ್ರ್ಯಾಕ್ಟರ್ ಹಾಗೂ ಪವರ್ ಟಿಲ್ಲರ್‌ಗಳ ಟ್ರೇಲರ್‌ಗಳು, ಹುಕ್ ಮತ್ತು ಡಾಬರ್ ರಾಡ್‌ಗಳು ಹಾಗೂ ಕಂಬೈನ್ಡ್ ಹಾರ್ವೆಸ್ಟರ್‌ಗಳನ್ನು ಸಾಗಿಸಲು ಬೇಕಾಗುವ ಗಾಲಿ ರ‍್ಯಾಂಪ್‌ಗಳನ್ನು ಮುಖ್ಯ ಕಾರ್ಯ ನಿರ್ವಹಣಾಧಿಕಾರಿಗಳವರ ಅಧ್ಯಕ್ಷತೆಯಲ್ಲಿ ರಚಿಸಲಾಗಿರುವ ಜಿಲ್ಲಾ ಮಟ್ಟದ ಸಮಿತಿಯ ಅನುಮೋದನೆ ಪಡೆದು,GEM(Government e-Marketplace) / ಕೆ.ಟಿ.ಪಿ.ಪಿ.ಅಧಿನಿಯಮದ ಅನ್ವಯ ಅಥವಾ ಖರೀದಿ ನಿಯಮಾವಳಿಗಳನ್ನು ರೂ.1.00 ಲಕ್ಷಕ್ಕಿಂತ ಕಡಿಮೆಯಿದ್ದಲ್ಲಿ ಸಾಮಾನ್ಯ ಖರೀದಿ ನಿಯಮಾವಳಿಗಳನ್ನು ಪಾಲಿಸಿ ಉಪಕರಣಗಳ ಖರೀದಿ ಮಾಡಿ ದಾಸ್ತಾನು ಪಡೆಯುವುದು.
5. ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಯಂತ್ರೋಪಕರಣಗಳನ್ನು ಸರಬರಾಜು ಮಾಡುವ ಸಂಬಂಧ ಅನುಮೋದಿತ ಸರಬರಾಜು ಸಂಸ್ಥೆಗಳು ಹಾಗೂ ಯಂತ್ರೋಪಕರಣಗಳ ದರಗಳ ಪಟ್ಟಿಯಲ್ಲಿ ಸರಬರಾಜುದಾರರ ಹಾಗೂ ಯಂತ್ರೋಪಕರಣಗಳ ದರಗಳ ಎಂಪ್ಯಾನಲ್ ಪಟ್ಟಿಯ ಅವಧಿಯನ್ನು ಪರಿಶೀಲಿಸಿ ಯಂತ್ರೋಪಕರಣಗಳ ಇಲಾಖಾ ದರ ಪಟ್ಟಿಯಲ್ಲಿ ಅನುಮೋದನೆ ಮಾಡಿದ ದರಕ್ಕೆ ಅನುಗುಣವಾಗಿ ಸಹಾಯಧವನ್ನು ಒದಗಿಸುವುದು.
6. ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಟ್ರಾಕ್ಟರ್ /ಪವರ್ ಟಿಲ್ಲರ್ ಒಳಗೊಂಡಂತೆ ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿ ದಾಸ್ತಾನು ಮಾಡುವ ವಿವಿಧ ಕೃಷಿ ಯಂತ್ರೋಪಕರಣಗಳಿಗೆ ಅವುಗಳ ಅನುಮೋದಿತ ದರದ ಆಧಾರದ ಮೇಲೆ (ಮಾದರಿವಾರು ಕನಿಷ್ಠ (L1) ದರದ ಆಧಾರದ ಸಹಾಯಧನವನ್ನು **ಪರಿಗಣಿಸದೆ**) ಸಹಾಯಧನ ನೀಡುವುದು.
7. ಚಾಲ್ತಿಯಲ್ಲಿರುವ ಕೃಷಿ ಯಂತ್ರಾಧಾರೆ ಕೇಂದ್ರಗಳಲ್ಲಿ ದಾಸ್ತಾನು ಮಾಡಿರುವ ಯಂತ್ರೋಪಕರಣಗಳನ್ನು ಸತತವಾದ ಬಳಕೆಯಿಂದ ಹಳೆಯದಾದ ಮತ್ತು ಅನುಪಯುಕ್ತವಾದ ಯಂತ್ರೋಪಕರಣಗಳನ್ನು ಕೆ.ಟಿ.ಪಿ.ಪಿ. ಅನ್ವಯ ಈ ಕೆಳಕಂಡಂತೆ ವಿಲೇ ಮಾಡುವುದು.
* ಅನುಪಯುಕ್ತ ಯಂತ್ರೋಪಕರಣಗಳನ್ನು ಜಿಲ್ಲಾ ಅನುಷ್ಠಾನ ಸಮಿತಿಯ ಅನುಮೋದನೆ ಪಡೆದು, ಸಂಬಂಧಪಟ್ಟ ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರ ಮಟ್ಟದಲ್ಲಿ ವಿಲೇವಾರಿ ಪ್ರಕ್ರಿಯೆ ಕೈಗೊಳ್ಳುವುದು.
* ಟೆಂಡರ್ ಅಹ್ವಾನಿಸುವ ಪ್ರಾಧಿಕಾರವನ್ನಾಗಿ ಸಂಬಂಧಪಟ್ಟ ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರನ್ನು ಮತ್ತು ಟೆಂಡರ್ ಅಂಗೀಕರಿಸುವ ಪ್ರಾಧಿಕಾರವನ್ನಾಗಿ ಸಂಬಂಧಪಟ್ಟ ಉಪ ಕೃಷಿ ನಿರ್ದೇಶಕರನ್ನು ನೇಮಿಸುವುದು.
* **ಕೆ.ಟಿ.ಪಿ.ಪಿ.** ಅನ್ವಯ ಟೆಂಡರ್ ಕರೆದು ಕ್ರಮಬದ್ಧವಾಗಿ ನಿಯಾಮಾನುಸಾರ ಅನುಪಯುಕ್ತ ಯಂತ್ರೋಪಕರಣಗಳನ್ನು ವಿಲೇ ಮಾಡುವುದು.
* ವಿಲೇ ಮಾಡಿ ಸಂದಾಯವಾಗುವ ಮೊತ್ತದಲ್ಲಿ ಕೃಷಿ ಯಂತ್ರಧಾರೆ ಯೋಜನೆಯ ಮಾರ್ಗಸೂಚಿ/ ಸುತ್ತೋಲೆಗಳನ್ವಯ ಹೊಸ/ನೂತನ ಯಂತ್ರೋಪಕರಣಗಳನ್ನು ಖರೀದಿಸಿ ಅದೇ ಕೇಂದ್ರಗಳಲ್ಲಿ ದಾಸ್ತಾನು ಮಾಡುವುದು.
1. ಕೇಂದ್ರ ಸರ್ಕಾರದ ಆದೇಶದಲ್ಲಿ ತಿಳಿಸಿರುವಂತೆ ಕೃಷಿ ಯಂತ್ರಧಾರೆ ಯೋಜನೆಯಡಿ ಸ್ಥಾಪಿಸಿರುವ ಕೇಂದ್ರಗಳನ್ನು http:agrimachinery.nic.in website ನಲ್ಲಿ Direct Benefit Transfer in Agriculture Mechanization ಮೂಲಕ ಜಾರಿಗೊಳಿಸಿರುವ CHSC on-line Web & Mobile Application **(‍FARMS)** ನಲ್ಲಿ ಸ್ಥಾಪನೆಯಾಗುವ ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ತಪ್ಪದೇ DBT Portal ನಲ್ಲಿ ಕೃಷಿ ಯಂತ್ರಧಾರೆ ಕೇಂದ್ರಗಳ GPS photo ದೊಂದಿಗೆ Geo-tagging ಮೂಲಕ upload ಮಾಡುವುದು.
2. ರಾಜ್ಯಾದ್ಯಂತ ಕಾರ್ಯನಿರ್ವಹಿಸುತ್ತಿರುವ ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿ ಕೃಷಿ ಯಂತ್ರೋಪಕರಣಗಳಾದ ಭತ್ತ ಕಟಾವು ಯಂತ್ರಗಳು (Combined Harvesters), ಮೇವು ಮೆದೆ ಮಾಡುವ ಯಂತ್ರ(Balers) ಹಾಗೂ ಇನ್ನಿತರೆ ಉಪಕರಣಗಳಿಗೆ ಬೇಡಿಕೆ ಇಲ್ಲದಿರುವ ಜಿಲ್ಲೆಗಳ ಕೃಷಿ ಯಂತ್ರಧಾರೆ ಕೇಂದ್ರಗಳಿಂದ ಬೇಡಿಕೆ ಇರುವ ಜಿಲ್ಲೆಗಳ ಅದೇ ಸೇವಾದಾರ ಸಂಸ್ಥೆಗಳ (Service Provider) ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ತಾತ್ಕಾಲಿಕವಾಗಿ ತೆಗೆದುಕೊಂಡು ಹೋಗಲು ಅನುಮತಿ ನೀಡಬಹುದಾಗಿದೆ. ಈ ರೀತಿ ಕೃಷಿ ಯಂತ್ರೋಪಕರಣಗಳನ್ನು ತಾತ್ಕಾಲಿಕವಾಗಿ ತೆಗೆದುಕೊಂಡು ಹೋಗುವ ಮುನ್ನಾ ಸಂಬಂಧಿಸಿದ ಹೋಬಳಿಯ ಕೃಷಿ ಅಧಿಕಾರಿಯ, ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರ ಹಾಗೂ ಉಪ ಕೃಷಿ ನಿರ್ದೇಶಕರ ಶಿಫಾರಸ್ಸಿನೊಂದಿಗೆ ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರ ಅನುಮತಿಯನ್ನು ಪಡೆಯುವುದು. ಮೂಲ ಕೃಷಿ ಯಂತ್ರಧಾರೆ ಕೇಂದ್ರದಲ್ಲಿ ಬೇಡಿಕೆ ಬಂದ ತಕ್ಷಣ ತೆಗೆದುಕೊಂಡು ಹೋದ ಯಂತ್ರೋಪಕರಣಗಳನ್ನು ಮರಳಿ ತರುವುದು. ಯಾವುದೇ ಕಾರಣಕ್ಕೂ ಮೂಲ ಕೃಷಿ ಯಂತ್ರಧಾರೆ ಕೇಂದ್ರದಲ್ಲಿ ಕೃಷಿ ಯಂತ್ರೋಪಕರಣಗಳ ಕೊರತೆಯಾಗದಂತೆ ಕ್ರಮವಹಿಸುವುದು.
3. ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿ ರೈತರಲ್ಲಿ ಬೇಡಿಕೆ ಇಲ್ಲದಿರುವ ಯಂತ್ರೋಪಕರಣಗಳನ್ನು, ಅದೇ ಸೇವಾದಾರ ಸಂಸ್ಥೆಗಳ ಬೇಡಿಕೆ ಇರುವ ಇತರೆ ಜಿಲ್ಲೆಗಳ ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ದಾಸ್ತಾನನ್ನು ಜಿಲ್ಲಾ ಅನುಷ್ಠಾನ ಸಮಿತಿಯ ಅನುಮೋದನೆ ಪಡೆದು ನಿಯಮಾನುಸಾರ ವರ್ಗಾಯಿಸುವುದು.
4. ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ನೀಡುವ ಸರ್ಕಾರದ ಸಹಾಯಧನವನ್ನು ಒದಗಿಸುವ ಮುನ್ನ ಸೇವಾದಾರ ಸಂಸ್ಥೆಯು ದಾಸ್ತಾನು ಪಡೆದಿರುವ ಕೃಷಿ ಯಂತ್ರೋಪಕರಣಗಳನ್ನು ಇಲಾಖಾ ಅಧಿಕಾರಿಗಳು ಪರಿಶೀಲನೆ ಮಾಡುವುದು ಕಡ್ಡಾಯವಾಗಿರುತ್ತದೆ. ಮುಂದುವರೆದು, ಸದರಿ ಕೇಂದ್ರಗಳಲ್ಲಿ ದಾಸ್ತಾನು ಮಾಡಲಾಗುವ ಕೃಷಿ ಯಂತ್ರೋಪಕರಣಗಳನ್ನು ಪರಿಶೀಲನೆ ಮಾಡಿ ಖಚಿತ ಪಡಿಸಿಕೊಂಡ ನಂತರ ಸರ್ಕಾರದ ಸಹಾಯಧನವನ್ನು ಒದಗಿಸಲು ಕ್ರಮ ವಹಿಸುವುದು.
5. ಸೇವಾದಾರ ಸಂಸ್ಥೆಯು ಪ್ರತಿ ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಪ್ರತ್ಯೇಕ ಬ್ಯಾಂಕ್‌ ಖಾತೆ ತೆರೆದು ವಹಿವಾಟು ನಿರ್ವಹಿಸುವುದು.
6. ಸೇವಾದಾರ ಸಂಸ್ಥೆಯ ಪಾಲನ್ನು ಸಂಬಂಧಿಸಿದ ಕೃಷಿ ಯಂತ್ರಧಾರೆ ಕೇಂದ್ರದಲ್ಲಿ ನಿರ್ವಹಿಸುತ್ತಿರುವ ಬ್ಯಾಂಕ್ ಖಾತೆಯ ಮೂಲಕವೇ ಪಾವತಿಸುವುದು.
7. ಎರಡನೇ ವರ್ಷದಲ್ಲಿ ಕೃಷಿ ಯಂತ್ರಧಾರೆ ಕೇಂದ್ರದ ಕಾರ್ಯವೈಖರಿ, ವಹಿವಾಟು ಹಾಗೂ ಯಶಸ್ಸನ್ನು ಪರಿಗಣಿಸಿ ಸಹಾಯಧನವನ್ನು ಬಿಡುಗಡೆ ಮಾಡುವುದು.
8. ಕೃಷಿ ಯಂತ್ರಧಾರೆ ಕೇಂದ್ರದಿಂದ ಬರುವ ಆದಾಯವನ್ನು ಕೇಂದ್ರದ ಬಲವರ್ಧನೆಗಾಗಿ ಬಳಸುವುದು.
9. ಸೇವಾದಾರ ಸಂಸ್ಥೆಯು ಕೃಷಿ ಯಂತ್ರಧಾರೆ ಕೇಂದ್ರವನ್ನು ತೃಪ್ತಿಕರವಾಗಿ ಕನಿಷ್ಠ 09 ವರ್ಷಗಳವರೆಗೆ ನಿರ್ವಹಣೆ ಮಾಡುವುದು ಕಡ್ಡಾಯವಾಗಿರುತ್ತದೆ (09 ವರ್ಷಗಳ ನಂತರ ಪರಸ್ಪರ ಒಪ್ಪಿಗೆಯ ಮೇಲೆ ಅವಧಿಯನ್ನು ವಿಸ್ತರಿಸಬಹುದಾಗಿದೆ.)
10. ಸರ್ಕಾರಕ್ಕೆ ಸಲ್ಲಿಸಬೇಕಾದ / ಪಾವತಿಸಬೇಕಾದ ಯಾವುದೇ ರೀತಿಯ ತೆರಿಗೆ / ಕರಗಳಿಗೆ ಸಂಬಂಧಪಟ್ಟ ಸೇವಾದಾರ ಸಂಸ್ಥೆಯು ಜವಾಬ್ದಾರಿಯಾಗಿರುತ್ತದೆ.
11. ಇಲಾಖೆಯ ಅಧಿಕಾರಿಗಳು ಕೃಷಿ ಯಂತ್ರಧಾರೆ ಕೇಂದ್ರಕ್ಕೆ ಕಾಲಕಾಲಕ್ಕೆ ಭೇಟಿ ನೀಡಿ ಕೇಂದ್ರದ ನಿರ್ವಹಣೆ ಮತ್ತು ಲೆಕ್ಕಪತ್ರ ನಿರ್ವಹಣೆಗಳನ್ನು ಪರಿಶೀಲಿಸುವುದು.
12. ಪ್ರತಿ ಮಾಹೆಯ 10ನೇ ತಾರೀಖಿನೊಳಗೆ ಕೇಂದ್ರದ ಪ್ರಗತಿ ವರದಿಯನ್ನು ಸಂಬಂಧಪಟ್ಟ ಜಂಟಿ ಕೃಷಿ ನಿರ್ದೇಶಕರ ಕಛೇರಿಗೆ ತಪ್ಪದೇ ಸಲ್ಲಿಸುವುದು. ನಂತರ ಜಂಟಿ ಕೃಷಿ ನಿರ್ದೇಶಕರು ಕ್ರೋಡೀಕೃತ ವರದಿಯನ್ನು ಕೇಂದ್ರ ಕಛೇರಿಗೆ ಕಳುಹಿಸುವುದು.
13. **ಕೃಷಿ ಯಂತ್ರಧಾರೆ ಕೇಂದ್ರಗಳಲ್ಲಿ ರೈತರಿಗೆ ಕೃಷಿ ಯಂತ್ರೋಪಕರಣಗಳು ಬಾಡಿಗೆಗೆ ದೊರೆಯುವ ಬಗ್ಗೆ ಇಲಾಖೆಯ ಅಧಿಕಾರಿಗಳು ಹಾಗೂ ಸಂಬಂಧಪಟ್ಟ ಸೇವಾದಾರ ಸಂಸ್ಥೆಯು ರೈತರು, ರೈತ ಮುಖಂಡರು ಹಾಗೂ ಚುನಾಯಿತ ಜನ ಪ್ರತಿನಿಧಿಗಳಿಗೆ ಮಾಹಿತಿಯನ್ನು ನೀಡಿ ವ್ಯಾಪಕವಾಗಿ ಪ್ರಚಾರ ಕೈಗೊಳ್ಳುವುದು.**
14. ಕೃಷಿ ಯಂತ್ರೋಪಕರಣಗಳ ಕೃಷಿ ಯಂತ್ರಧಾರೆ ಕೇಂದ್ರಗಳಿಗೆ ಇಲಾಖಾ ಪತ್ರ ಸಂಖ್ಯೆ:ಉಕೃನಿ/ಕ್ಷೇಪ್ರ/ ಕೃ.ಯಂ.ಬಾ.ಕೇಂ./2014-15, ದಿ: 22.04.2015 ರ ಅನ್ವಯ ನಾಮ ಫಲಕವನ್ನು ಅಳವಡಿಸುವುದು
15. ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ರೈತ ಸಂಪರ್ಕ ಕೇಂದ್ರಗಳಲ್ಲಿ, ಇಲಾಖೆಯ ಬೀಜೋತ್ಪಾದನಾ ಕೇಂದ್ರಗಳಲ್ಲಿ (Departmental Seed Farms) / ತೋಟಗಾರಿಕೆ ಮತ್ತು ರೇಷ್ಮೆ ಇಲಾಖೆಗಳಲ್ಲಿ ನಡೆಸಲು ಸ್ಥಳಾವಾಕಾಶವಿದ್ದಲ್ಲಿ ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ಆಧ್ಯತೆಯ ಮೇರೆಗೆ ಜಿಲ್ಲಾ ಅನುಷ್ಠಾನ ಸಮಿತಿಯ ಅನುಮೋದನೆ ಪಡೆದು ಸ್ಥಳಾಂತರಿಸುವುದು.
16. ಕೃಷಿ ಯಂತ್ರಧಾರೆ ಕಾರ್ಯಕ್ರಮ ಅನುಷ್ಠಾನಕ್ಕೆ ಸಂಬಂಧಿಸಿದಂತೆ ಸಹಾಯಧನದ ವಿವರಗಳನ್ನು ಮುಂದಿನ ದಿನಗಳಲ್ಲಿ ತಿಳಿಸಲಾಗುವುದು.
17. **ಮಾರ್ಪಾಡಿತ ಕೃಷಿ ಯಂತ್ರಧಾರೆ:**

ರಾಜ್ಯದ ಸಣ್ಣ ಮತ್ತು ಅತೀ ಸಣ್ಣ ರೈತರಿಗೆ ಕೃಷಿ ಯಂತ್ರೋಪಕರಣಗಳನ್ನು ಕೈಗೆಟುಕುವಂತೆ ಮಾಡಲು ಹಾಗೂ ಕೃಷಿ ಉತ್ಪಾದಕತೆಯನ್ನು ಹೆಚ್ಚಿಸಲು ಈಗಾಗಲೇ ಸ್ಥಾಪಿಸಿರುವ ಕೃಷಿ ಯಂತ್ರಧಾರೆ ಕೇಂದ್ರಗಳನ್ನು ರಾಜ್ಯದ ಎಲ್ಲಾ ಹೋಬಳಿಗಳಿಗೆ ವಿಸ್ತರಿಸಲು **“ಮಾರ್ಪಾಡಿತ ಕೃಷಿ ಯಂತ್ರಧಾರೆ”** ಎಂಬ ಯೋಜನೆಯನ್ನು ಅನುಷ್ಟಾನಗೊಳಿಸಲು 2022-23 ನೇ ಸಾಲಿನಲ್ಲಿ ಆಯವ್ಯಯದ ಬಜೆಟ್ ನಲ್ಲಿ ಘೋಷಣೆ ಮಾಡಲಾಗಿರುತ್ತದೆ. ಈ ಯೋಜನೆಯ ಅನುಷ್ಠಾನಕ್ಕೆ ಕುರಿತಂತೆ ರೂಪರೇಷೆಗಳನ್ನು ಸಿದ್ದಪಡಿಸಿ ಮಾರ್ಗಸೂಚಿ ಹಾಗು ಕ್ರಿಯಾ ಯೋಜನೆಯನ್ನು ಮುಂದಿನ ದಿನಗಳಲ್ಲಿ ನೀಡಲಾಗುವುದು.

1. **ರೈತ ಶಕ್ತಿ ಯೋಜನೆ:**

ರೈತರಿಗೆ ಕೃಷಿ ಯಂತ್ರೋಪಕರಣಗಳನ್ನು ಪ್ರೋತ್ಸಾಹಿಸಲು ಹಾಗೂ ಇಂಧನ ವೆಚ್ಚದ ಭಾರವನ್ನು ಕಡಿಮೆ ಮಾಡಲು ಪ್ರತಿ ಎಕರೆಗೆ ರೂ.250/- ಗಳಂತೆ ಗರಿಷ್ಟ ಐದು ಎಕರೆಗೆ ಡಿ.ಬಿ.ಟಿ ಮೂಲಕ ಡೀಸೆಲ್ ಗೆ ಸಹಾಯಧನವನ್ನು ನೀಡಲು **“ರೈತ ಶಕ್ತಿ”** ಎಂಬ ಹೊಸ ಯೋಜನೆಯನ್ನು ಅನುಷ್ಟಾನಗೊಳಿಸಲು 2022-23 ನೇ ಸಾಲಿನಲ್ಲಿ ಆಯವ್ಯಯದ ಬಜೆಟ್ ನಲ್ಲಿ ಘೋಷಣೆ ಮಾಡಲಾಗಿರುತ್ತದೆ. ಈ ಯೋಜನೆಯ ಅನುಷ್ಠಾನಕ್ಕೆ ಕುರಿತಂತೆ ರೂಪರೇಷೆಗಳನ್ನು ಸಿದ್ದಪಡಿಸಿ ಮಾರ್ಗಸೂಚಿ ಹಾಗು ಕ್ರಿಯಾ ಯೋಜನೆಯನ್ನು ಮುಂದಿನ ದಿನಗಳಲ್ಲಿ ನೀಡಲಾಗುವುದು.

ವಿಶೇಷ ಸೂಚನೆ: . ಕೃಷಿ ಯಾಂತ್ರೀಕರಣ, ಕೃಷಿ ಸಂಸ್ಕರಣೆ, ಕೃಷಿ ಯಾಂತ್ರೀಕರಣ ಉಪ ಅಭಿಯಾನ ಮತ್ತು ಕೃಷಿ ಯಂತ್ರಧಾರೆ ಮತ್ತು ಸೂಕ್ಷ್ಮ ನೀರಾವರಿ ಯೋಜನೆಗಳ ಮಾರ್ಗಸೂಚಿಯಲ್ಲಿ ಯಾವುದೇ ಬದಲಾವಣೆಗಳಿದ್ದಲ್ಲಿ ಕಾಲಕಾಲಕ್ಕೆ ಮಾಹಿತಿ ನೀಡಲಾಗುವುದು ಹಾಗು ಕೇಂದ್ರ ಕಛೇರಿಯಿಂದ ಹೊರಡಿಸಲಾಗುವ ಸೂಚನೆಗಳನ್ವಯ ಕಾರ್ಯಕ್ರಮ ಅನುಷ್ಟಾನ ಮಾಡುವುದು.